url: =Khaplang Khuplung Lyrics - Zubeen Garg & Zublee Baruah - BolLyrics\nKhaplang Khuplung Lyrics\nKhaplang Khuplung Lyrics: Assamese Bihu Song 2022 sung by Zubeen Garg & Zublee Baruah, Khaplang Khuplung Song Lyrics/Composed by Zublee Baruah, Music Producer : Shekhar Jyoti Goswami, Mixing/ Mastering : Dony Hazarika\nLyrics of Khaplang Khuplung | Bihu Song\nSingers : Zubeen Garg & Zublee Baruah\nComposer/Lyricist : Zublee Baruah\nMusic Producer : Shekhar Jyoti Goswami\nMixing/ Mastering : Dony Hazarika at Studio Staccato, Mumbai.\nDhol : Lachit Baruah\nTuke Bhale Napau Buli\nDathi Mari Koi Furu\nLogor Xomoniyae Hodai\nMur Henu Bor Bor Futoni\nKoi Phuro Toi Jeni Teni\nNamatu Buli Bhabu Jano\nPise Dekhile Tuk\nMone Mur Khaplung Khuplung\nKhaplung Khuplung Kore\nDathi Mari Koi Furo\nTur Dekhun Bor Bor Futoni\nHei Babe Kou Jeni Teni\nNamato Buli Bhabileu\nPise Dekhile Muk\nMone Tur Khaplung Khuplung\nLahi Ukho Noholi\nKothokiu Bor Ejoni\nKorili Ki Jadoo Toi\nPremote Tur Poru Moi\nTuk Sabole Mone Najai\nKoribou Je Eku Nai\nBahuwal Deka Janu Toi\nPremot Tur Noporu Moi\nKhong Uthile Tuk Haboti\nDhoribore Mone Jai Mur\nTure Kotha Nbhabu\nBuli Monote Bhabu\nUkhol Makhol Mone O\nGhuri Ahe Tule O\nGhuri Muloi Ahibi\nSenehore Bandhun Oi\nHabu Dubu Mur Kolija\nNuwaru Nedekhi Tuk\nTuke Je Bhale Pau Buli\nKenekoi Koi Phuru\nLaaje Laaje Moru He\nKobo Moi Nuwaru\nKotha Monor Khuli Kobi\nAru Polom Nokoribi\nDuyure Monore Bhakha\nEke Hoi Janibi\nClick here: Lyrics of Assamese Song 2022 – Kolijug | Akash Nibir\nHey, Guys hope you like the post, do share the Khaplang Khuplung Lyrics with your friends. And also let us know in the comments below which lyrics are you searching for and want to be uploaded. Subscribe to us for free to get lyrics directly into your mailbox…\n← Previous post:Kolijug Lyrics – Akash Nibir | Indra Gogoi\nNext post: Tui Bolbo Na Tumi Lyrics – Kishmish | Nikhita & Subhadeep →


timestamp: atn

url: =Golhguk nekna tawh tukhasung bekbek in Police Officer mi 21 kimankhin :: ZOMI DAILY\nposted on 21 May 2017 at 9:16 am Lomkholna: Malaysia, News, Sawltak, World\nMalaysia gamsung ah palik pawlkhat vankhamzuak “Drug trafficking syndicates” tetawh kipawl in, tuabek thamlo gitloh gamtatna “Crime” khatpeuh aom ciangin manlo in, aselcippih palik pawlkhat om cihi.\nTuabang in agamta palik te “Ops Kabaddi” cih thulu tawh Malaysia gambup ah aki kankhiat ciangin tuciangciang Police Officer mi 21 kiman khinta cih Bernama in genkhia hi.\nDeputy inspector-general of police Noor Rashid Ibrahim in zanni Saturday ni in agenkhiatna ah tuciangciang palik 21 kimankhin in, tuate pen “Security Offences (Special Measures) Act 2012 (Sosma)” thukhun tawh akiman ahihi ci’n genkhia hi.\n“Ops Kabaddi” pen tukha kipatcillam in aki pankhiapan hi a, khakhatzong cingnailo in Police Officer mi 21 kimanpah hi.\nHihtengbek thamlo adangzong tampi omlai thamding in ki ummawh ahih manin, palik asemte sungah thukanna kinei toto laiding cihi.\nBukit Aman Narcotics Department panin akiman pawlkhatbang Senior Officer sungpan hi uh a, vankhamzuak “Drug trafficking syndicates” te amankhiatding sangsik in tua vankhamzuak te panpih in hutbawlzaw uh cihi.\nMalacca aom Malaysian Anti-Corruption Commission te’nzong Police Officer mi 7 kimankhia ci a, Detention Center ah kikoihphot in thudotna kineiding cihi.\nPolice Officers tepen golhguk nekna “Bribe” aomloh theihtheih nadingin munkhat ah sawtveipi kikoihlo in, khuakhat panin adang khuakhat ah kituahsak zelzel cihi.\nRelated: Malaysia golhgukne akiman te lakah Police 3 kihel ~ ZD\nPawlkhat panmun tepen golhguknek tawh puktheih nadingin baihmahmah ahih manin, cihtakna leh thumanna neihding ki hanciam mahmah hi. Tuabang in golhguk nekna leh huaihamna pan akidal zoding in ki hanciamden hi ci’n thukan makaipipa in genkhia hi.\nPrevious: Thai gamsung Mae Sot ah Kawlgammi nasem in aom 300 val kiman\nNext: India ah numei khatin amah abuansawm pasalkhat ii azang tansak


url: =Tedim Lai leh Pau Khantoh Thu\n- Revd. Khup Za Go (L)\n1964 kumin Rev. Marrison in A Report on Bible Translation in North East India kici a gelhna sungah Tedim pau Manipur gamah a kizang kampau khat hi cih thu laimai 60 naah a gelh hi. Dr. Marrison, Linguistic Consultant, BFBS, London-ah a sem kimlai tawlkhat sung North East India kampau thu a kan dingin Linguistic Adviser, Bible Society of India & Ceylon min tawh Shillong ah 1964 kumin hong om a, tua sung teng ama muhna bang report laibuin a bawl hi. Laimai 101 ah The languages of the Manipur a cihna gamlim Manipur State sungah Tedim pau zong a tuangsak hi.\n1965 kumin Prof. Henderson in 1954 kuma Zogam ah a paina pan a theihna bangin Tiddim Chin kici laibu laimai 172 a pha Oxford University Press ah khensak a, London Oriental Series Volume 15 ciin a kiciamteh hi. Hih laibu pen Mikang gam bekah hi loin, India leh Kawlgam library tuamtuamah kingah kawikawi a, Bible Society of India, Bangalore ah zong a nei uh hi. Prof. Henderson puanlom Falam leh Tedim kikalah mangsak kha uh ahih manin Hakha leh Falam gam kampau thu a kansa teng mansuah khin a, Tedim a tun ciangin Tedim pau thu a gelh kik pat ahi hi.\n1984 kuma London ah ka pai laiin nihvei tak ama innah ka tung hi. Ama thusiamna tawh School of Oriental and African Studies, British Museum Library, BFBS Library teah Zogam, Zomi, Zolai leh Lai Siangtho teina tangthute limtakin ka en khin thei hi.\nZogamah hong pai laia a kikholhpih Mr. Shiah Lwe, Mr. Lian Cin Thang, Mr. Sum Mang, Rev. S.T. Hau Go, Mr. Vul Za Thang cihte leh tua hun laia Zo Vuanzi (Minister for Chin Affairs) Mr. Za Hre Lian te min a gen ziahziah thei lai hi. Prof. Luce in Zogamah a paina pana a gelh Common Form in Burma Chin Langguage? kici Thahdo, Tedim, Hualngo (Lusei), Khualsim, Haka (Lai), Asho leh Khumi paute a etkakna khutgelh laibupi zong tawlkhat ka et dingin hong kemsak hi.\nProf. Henderson kiangah khatvei, ko Tedimte in Kawlpau tam kawm lua hi ve ung aw, gentehna in nai cih khawng? ka cih khak zenzen leh, aman nai pen Kawlpau hi tuan lopi, Kawlte in Pali kammal a zuih uh hi zaw hi? hong cihsan ziau ciangin ka dai pah khian hi.\nSawtpi pan Bwe Karen Democracy a bawl sawm hi napiin, tua pen taksuah zo loin Tedim pau laibu hong bawlkhiat zawsop pen a lamdang khat hi. 1967 kumin Bible Society of Burma in Thuciam Thak leh Late kigawm a khet ciangin a tuamna sung lamah The New Tastement & Psalms in Tiddim Chin kici ta a, Kamhau cih a tuang zel pen kizang nawn lo hi. Hih Thuciam Thak leh Late kigawm Zangkong a kikhen pen Bible Society of India vaihawmna tawh India ah zong kingah thei hi.\n1969 kumin India gam Tedim mite zat dingin Christian Literature Centre, Gauhati in Tedim Labu 1,000 a khen hi. U Maung U, Executive Secretary, Burma Baptist Board of Publication, Rangoon, thukimna tawh a kikhen hi a, a sungah ?India gama om Tiddim Chinte aa ding cih thu tuang hi. Hih kum mahin Tedim Labu Tonic Solfa tawh kibawl a masapen Kawlgamah kikhen hi.\nTua pen 1974 kumin Kawlgam mahah 4000 kikhen a, 1979 kumin India gamah bu 8,000 kikhen a, 1986 kumin bu 10,000 kikhen kik hi. Tua pen 1988 kum ciangin lei ding om nawn lo hi. 1969 kum mahin Manipur gamah Tiddim Chin Cultural Club kiphuan a, India kumpi in Cultural Hall leh Printing Press pia hi.\n1970 April khain Manipur gamah Sia Nok Swan Lian in khasim thukizakna Tangko khen a, Kawlgam pua-ah Tedim pau tawh thukizakna a kikhen masa khat hi. 1970 August khain Manipur gama Tiddim Chin Union makaite in Sia Nok Swan Lian leh Sia Khup Za Go New Delhi ah paisak uh a, Tedim minam, lai leh pau tawh kisai tua hun laia Prime Minister a sem Mrs. Indira Gandhi leh ulian tuamtuamte tungah lai va khia uh hi. Hih banga a pai laiun Mr. S.C Jamir in nakpiin a huh hi. Tua banga a paina thu uh Culcutta pan a kikhen Mikanglai thukizakna Hindustan Standard August 8 niin a suak hi. ?\nTedim mite pen kampau, ngeina leh tatzia tuam khat a nei minam, India leh Kawlgam kigina tengah a teng Zomi nam ahi uh hi. 1937 kuma India leh Kawlgam a kikhen ciangin Tedimmite a tamzaw Kawlgam lamah kikoih a, a tawmzaw deuh india gam sungah a om suak uh a, Manipur leh Mizogam sungah a tam diak uh hi. Mihing 1,00,000 nuaisiah a pha lo ding Tedim pau pen Kawlgamah suahtakna a kingah ma ahi zongin, suahtakna a kingah zawh ciang ahi zongin kumpi Sang (School)ah a kizang khat ahi hi? ciin gen hi.\nNew Delhi pan a kikhen Orbit Weekly ah August 16 niin New Delhi ah Tiddim Chin Union makaite paina thu mah a man tawh a suaksak uh hi. Japan gal laia leitung bupah min a nei Tedim mite pen suahtakna ngah zawh ciangin India gamah kidawk zo nawn lo, a kidawk ding zong a haza mi a om tawntung hangin Manipur gam Tiddim Chin Union makaite hangin damdamin hong kidawkkik hiaihiai uh hi.\n1972 kuma United Bible Societies in New York pan a khet uh A Book of a Thousand Tongues kici laibupi laimai 226 sungah ?Ni danglaia Kam Hau? pau a kici thei zel Tedim pau pen Tedim Political Subdivision sungah tangkam (lingua- franca) ahi hi… India gam Manipur gamah zong Tedim nimante om uh hi?ciin a kiciamteh hi.\n1975 kumin Manipur gam Lamka gamah Tedim Chin Vernacular Golden Jubilee kici pawi nasia takin kibawl a, Mr. Holkhomang Haokip, Minister of State (Education), Govt. of Manipur, Chief Guest ahi hi. 1925 kumin Zogamah New Education Policy a kizat ciangin Kawllai teng kiphiatin Zolai tawh lai kisim pat kum ahih manin, tua zawh kum sawmnga cinna pawi a kibawl hi. Golden Jubilee Souvenir kikhen a, Tedim lai khantohna dinga a hahkat phadiak Rev. J. H Cope, Sia J. Gin Za Twang leh Rev. Kam Khaw Thangte pahtawina Puanlaisan khat ciat kipia hi.\n1976 May 19 niin Rev. C. Arangaden,Associate General Secretary (Translations), Bible Society of India, Bangalore in Manipur gam Zomite sungah Tedim pau pen tangkam (lingua franca) damdamin a hong hih ding a upmawhna thu a gen hi. Hih kum mahin Chin Baptist Association, Manipur in Tedim pau thukizakna Lungdamna Aw kici pana, tu dongin kawlgam Vaigam mun tuamtuamah kihawm kawikawi hi.\n1977 June 12 niin Chin Baptist Association phualpi Tangnuam Christian Centre ah Tedim Lai Siangtho a kikhet cilna kihawmkhia hi. Mr. L. B Thanga, IAS, Chief Secretary, Govt. of Manipur in BSI Executive Council Member a hihna tawh laibu khahkhia a, Rev. D.D Pradhan, Bishop of Church of North India in President, BSI Auxiliary, Shillong a hihna tawh hunpi a zang hi.\nChin Hills ah a kizang kampau lak panin Lai Siangtho buppi a kikhen masapen ahi hih Tedim Lai Siangtho pen 3500 kikhen a, Thuciam Thak teng a tuamin bu 3500 mah kikhensak hi. Hih bu pen Burma Bible Society hiam, Bible Society of india hiam in a khet uh hi loin, leitung bup Lai Siangtho nasep kipawlna United Bible Societies (UBS) in a khet ahih manin North East India ah UBS in a khet Lai Siangtho pen tu dongin hih Tedim Lai Siangtho bek mah hi lai ahih manin a lamdang khat hi.\n1979 kuma kipan Tahan Tuiphum Pawlpi in khasim thukizakna Awging kici khen a, tu dongin a kizom to lai hi. 1980 kumin Zomi Christian Literature Society (ZCLS) kici Kawlgamah kiphuan a, Kalaymyo ah phualpi a nei hi. Tedim pau leh lai tawh kisai ZCLS pen inntekpi hi a, Nipi sang laisim bu, Labu leh Lai Siangtho tei leh khet nasepin nei pah hi.\n1981 kuma kipanin Tonzang Township Baptist Association in TTBA Tangko kici kha nih sim thukizakna pan a, tu dongin kikhen lai hi.\n1982 october 12 niin 1932 kuma kikhen Thuciam Thak a kiteipha leh Thuciam Lui teng a kigawma Tedim gam mi mahmah in a kizawhna lungdamna pawi leh Thuciam Thak a kineih zawh kum sawmnga cinna pawi a kigawmin TBA makaihna tawh Tedim khua ah kibawl a, mihing 8000 in ankuang um uh hi ciin kiciamteh hi.\n1983 ciangin hih a tunga kigen Thuciam Lui leh Thuciam Thak bu kigawm ?Pulpit Lai Siangtho kikhen a, tua bu mah Bible Society of India in bu 10,000 thakhatin khen a, ahih hangin 1987 ciangin lei ding kimu zo nawn lo hi.\n1985 kumin Assam gam Guwahati khuapi panin Zo Aw kici kha thum hal magazine kikhen a, 1987 dong a kikhen hi. India khuapi khat pana Tedim pau magazine a kikhenmasa pen hi.\n1986 March kha in Kalaymyo Zomi Baptist Association minin kha thum thukizakna Pengkul kihawmkhia a, tu dongin pha takin kikhen lai hi.\n1987 kumin Pune khuapi panin sangnaupangte hanciamna tawh Zomi – Chin Sangnaupang Magazine kici khen uh a, Shillong panin sangnaupangte leh galkapte hanciamna tawh Zo Lengthe magazine kikhen a, tua kummahin Lamka panin Chin Students Association makaihna tawh Zoheisa kikhen a,tua zawh ciangin zong khen kik zo uh hi. Hih hun ma leh hih hun sawng teng mahin Kawlgam leh India panin Tedim pau tawh kheset ah la kikhum – biakna la leh gam-le-lei itna la tampi tak mah hong kihawm hi.\nTua bang danin hih hun pawla kipanin khangnote sungah minam itna, lai leh pau puah nopna hong khangin Kawlgam Vaigam ah khanlawhna lianpi khat hong tung hi. Hih hun pawl mahin magazine leh kheset la bek hi loin Zomite in video nangawn hong bawlkhia a, ?Melmuhtongsan? kicilawh liangin, Tuibuasa kiluak kik thei lo, Thuammual pan itna, ?Na pal lo lah tang cihte hong kibawl a, Lamka gam mun tuamtuamah kilak kawikawi hi. Hih hun pen Tedim pau tawh video a kibawl pat hun ciin kiciamteh ding hi.\n1988 kumin Zogamah Amerikan Baptist Misonari a sem nunung penpa Rev. Robert G Johnson in laimai 1320 a pha laibu a bawlna sungah Zogamah misonarite leh pawlpi makaite in a beisa huna lailam a sepna tangthute a kicing takin kikhum hi.\nHih kum lian mahin Summer Institute of Linguistics, Inc. (USA) in leitung bupa kampau 6170 a kiciamtehna laibupi Ethnoloque kici a khet uh, kawlgam sung kampaute tawh kisai a kigenna laimai 439 sungah : United Bibles Societies in 1984 kuma a tuatna panin Tedim kampau a zang mi 1,00,000 pha ding hi cih thu leh Tedim pau Tedim subdivisionah tang-kam (lingua franca) ahi hi, cih thu tuang hi. Tua laibu mahah India gam kam pau thu a kigenna laimai 466 sungah : United Bible Societies in a tuatna panin Tedim minam mihing 1,00,000 pha ding hi, cih thu a gen zawh ciangin Tedim pau pen tang kam (lingua franca) ahi hi cih thu mah a gen kik hi. India leh Kawlgam sungah a om Tedim minam teng kigawm taktak leh 1,00,000 sangin tamzaw tham dingin thukan mite khempeuh in a ngaihsun uh hi. Ahi zongin hih Summer Institute of Linguistics te in hong phawksak kik uh bang hiam cih leh, 1912 March 30 hun lai pek pana Rev. Sharrett in Kawlgampan BFBS, London tungah kampau thu tawh kisai, a muhna leh a ngaihsutna a puakna ah Zogamah Tedim gam bek panin tang kam (lingua franca) a pian theih ding lamethuai hi,a cih leh Falam leh Haka pau pen kawlgam bekah kizang a, Tedim pau pen a hih leh, Kawlgam leh India ah kizang khawm hi.\nLai leh pau pen mihingte, ganhingte mah bangin i puah zawh, i zun zawh a, i kikholhpih mun leh maingal a, tektang a, zual zo pan a, i puah kei a, i zun kei a, i thupisim kei leh, ki pah, zin tang pahin maitaang zo lo pah hi, mipilte in ci uh hi. Tua ahih manin Tedim lai leh pau zong Kawlgam, Vaigam leh mun khempeuhah a zual nading, a maingal nading, a tualtel nading, a teektan nading leh a maitai nadingin lai lam nasemte, la phuak siamte, la sak siamte, leh thuhilh siamte khempeuh in laibu a kipan thukizakna, kheset, radio, video leh TV dongah nasia taka i zat zawh nadingin takkheh?ciin hanciam pha san ni.\n(Source : Tedim Pau leh Lai Khantoh Thu, pp 13-24)


url: =GAWNGMUAL KHUA TANGTHU. Agelh ~ Khup Khat Mung @ Mungtawng - Laibu Saal\nHome > Zogam Khua tuamtuam te Thu > GAWNGMUAL KHUA TANGTHU. Agelh ~ Khup Khat Mung @ Mungtawng\nGAWNGMUAL KHUA TANGTHU. Agelh ~ Khup Khat Mung @ Mungtawng\nGAWNGMUAL KHUA TANGTHU\nAgelh ~ Khup Khat Mung @ Mungtawng\nKhua khat peuhpeuh akisat ciangin khua min ki mawk phuahlo hi. Atenna, amun, a omdan singkung lopa pozia tawh kizui in khua min kiphuak hi. Gawngmual khuapen atungin Gangte nateng masa uh hi. Tulai tak a, aki tenna mual ah Tawsaw kungtampitak napo hi. Gangte in Tawsawpen (Gang)na ci uh hi. Khuasat cilte in Tawsaw mual a cih nopna in "Gangmual" naci uh hi. A sawtvei ciangin Gawngmual khua hong suak hi.\nGawngmual khua pen tangkhua mahmah khat ahi hi. AD 1700 kim pawl in Guite man'laitak in, Gangte inn (150) kim bangna pha ngei kici hi. Tulai tak a, Minzang akicihna munah nateng ngeiuh hi. Khawhsa kham mahmah in Mimza tangza ai den uh hi. Tawlpi khat khit ciangin galvai savai haksatna tuam tuam hangin saklam India gamah na lal to mang uh hi.\nAD 1800 kimpawlin Dimlo panin Pu Pum On makai in Gawngmualkhua ah na tengngei uh hi. Tawlkhat aten khit uh ciangin munnuam zaw nazong uha, Meitei gungal Anlangh Khua satin Gawngmual khua na nusia uh hi. Hun khat lai-in khuathupi mahmah ahih hangin Gangte leh Pu Pum On te in na taisan uh ahih man in khua lui khua gamdai hong suak hi.\nAD1850 kum pawlin Dimlo khuapan Pu Sel On (Naulak) in galvai, savai haksatna tawh Tedim khua ah Pu Kam Hau na bel hi. Pu Kam Hau in zong inngua leh gamgua hong khen kei ning ci in na it bawl mahmah hi. Hamphatna tampi pia-in muan leh suan sawltak in nanei hi. Pu Sel On pen mici tak mi thuman leh mi hangsan mahmah khat ahih manin Pu Kam Hau in na pakta a, Tedim khua acing akem dingin thu neihna na pia hi Tedim pan in Gawngmual khua ah galvil dingin (Kawn cing dingin) ni simin paisuk den hi. A sawt ciangin "Ka kileh leh sangin bukno khatlam in tengsuak mai ning" ci in,\nAD 1870 kum pawlin tui omna tulaitak a khua mun a kicihna munah khua hong sat hi. Kumtamsim mah hongteng khit uh ciang, galvai, savaihak satna tawh gal natai uh hi. Muizawl khua mun laizangah kum 7 bang mah nateng ngei uh hi. Galvai aven ciangin hong ciah kik uh a, khua munlui ah tawmvei hong teng in asawtlo in tulaitak a akitenna (Gangpi mual) lamah hong teng kik uh hi.\nPu Kam Hau in 1885 kum in khua kip khat in hong ciapteh sak hi. Gawngmual khua sat Pu Sel On in tapa (7) nei hi.\nAtapa te in\n1.Pu Thual Zel,\n2. Pu On Tun,\n3. Pu Zo Thang,\n4. Pu Tawng Khai,\n5. Pu Mual Kham,\n6. Pu Khup Thang,\n7. Pu Thang Zen te nahi uh hi.\nPu Thang Zen pen Muizawl pan ongciah nawnlo in Tuicinlui ah khua vasat hi. Tu ni dongin Tuicinlui khua (Naulak beh) teng Pu Thang Zen suan leh khakte na hi uh hi. Gawngmual khua Pu Sel On tapa(6) teng i suan leh khak te bek thamlo-in Ngennung khuapan Pu Khen Lam (Naulak)te hongtengin ama suanleh khakte zong Naulak behte mah ahi hi. Lamzang pan hong tengphei Pu Luan Cin, Pu Phung Gin te ii suan te (Tonsing)beh te nahi uh hi. Tua khit ciangin Lamzang mahpan Pu Vial Khaw Lian, atapa Pu Dam Za Kai, Pu Thang Go leh Pu Kham Za Cin te hong tengin amau suanleh khakte (Bawmkhai) behte na hi uh hi.\nPu Cin Khaw Thang leh Pu Pum Za Neng te zong Lamzang pan hong teng phei-in amau suanleh khakte (Phual beh)te nahi uhhi. Pu Langh Khen Thang zong Sawbuayisen pan hong teng ahih manin ama suanlel khak te (Songput)Beh te nahi uh hi. Behnam (5) om hi. Tuate in Naulak,Tonsing,Bawmkhai,Phual leh Songpuut beh te ahi uh hi. Gawngkhua leh Tedim khuapi tai 1.5 ki gamla hi. Nisuah na lamah Tedim khuapi, nitumna lamah Meitei gun, leilu lamah Lailo khua leh leitaw lamah Lamzang khua om hi. Tuipi maitangpan asanna pi 4624 sang hi. Lamzang lam Bama pan paisuk Akkha lui ah paisuaksuk Meitei gun dong, Leilum khuataw Puantawn lui dung paisuak Zalui dongah, gamgi pai hi.\nMualkai Lampen Piantit (France)gampaite hangin a ki ngah letsong leitang mun ahi hi. Mualtuk pan paisuk Takzanglui pai suaksuk in Teklui tawh gamgi pai a, Zalui dong hi suak hi. Nisuahna lamah Valvum leh Ngennung tawh ki gamgi hi. Ni tum a lampan Meiteigun in Muizawlgam tawh hong khen hi. Leilu lam Lailo tawh gamgi pen Meitei gun pan ah paito Mualtuk dong, tanggamgi pai aa, tulaitak in Meitei gun pan Mauzang lui dung zui to suak-in Mualtuk dongah gamgi ki khen hi.Gawngmual gam minte Khuagal, Vumpi, Akkha, Sihpi Dainuai, Vangtam, Lee, Ngamualzang, Eng-am zang, Nahtang mual, Nahtang sih, Le mualvum, Haisan, Mualhiam, Gunpang zang, Dolzang, Lopi, Minzang, Suangkuak, Leilui, Mauzang Suanglak, Gawnglo, Muallo, Dampi, Tuinek, Mulpi, Khuamun, Suangsia, Bekbu, Mawnglui, Zamphumna, Dawithoihna mual,Belseek, Kawlhailam, Songgizang, suaklukhum, Mualkai.Zalui Aigia zang, Takzang te ahi hi.\nGawngmual Khuapan Piantit (France)pai te\n1. Pu Thual Khaw Vial (Tonsing)\n2. Pu Zel Vung (Naulak)\n3. Pu Thang Khaw Zen (Bawmkhai)\n4. Pu Tun Za En (Naulak)\n5. Pu On Za Kham (Naulak)\n6. Pu Suit En (Naulak)\n1. Lawki bei kum 1995\n2. Christian (Tapidaw) hongtun kum 1904\n3. Tapi daw hongtun zawh kum (100) cing khin (2004)\n4. PAU leh HAM ZATNA .....\nHun khat lai-in i pau i hamte kibang theikha ding hita mah leh i tenna, munleh mual in hong hal ciangin i pauzia i kammal zatzia, a aw kaih dante hong ki dang thei hi. Tua mah bangin Gawngmual khua pauleh ham zong hong kikheel to hi. Khuasat Pu Sel On(Naulak) pen Pu Kam Hau ukna nuai ah na khangkhia hi. Tedim khua tawh zong kizopna, kikawmna nei tawntung hi. Tua bek thamlo-in Lamzang pan Pu Tonsingte, Pu Phualte leh Pu Bawmkhai te hong tenphei ciangin pau aki gawm ngeingai khat hong piangkhia hi. Tua bang pau zat kawm kal ah, 1910 kum teh Rev. Herberb Cope Tedim hong tung hi Zolai hong bawisak in Zolai kisin ziahziah hi. Pu Dam Khup in zong Cope topa tawh ki thuahin Zolai nasin hi. Pu Dam Khup in ama theih Zolai pen khuasung naupangte kaikhawmin na sinsak in na hilh hi. Naupangte bek thamlo-in nupi papite in zong kisin in atam zaw in Zolai simthei atthei uh hi. Hih i lai hangin i pau tampi mah hong khel toto hi. Tedim tawh lah kinai-in khuakhat tuikhat bangin ki om ahih manin Tedim sungah aki Zang Pau (Common Language) pen in hong huzap zo hi. Tua hi a, i kim i pam in zong hong lawh zo in i lai hang mahmah in zong i pau hong kip to tektek hi.Tu lai tak a kizang T-Tedim pau ei ma pau tawh aki nai penpen hongsuak hi. Hi bang hi kei leh khuasatpa Pu Sel On pen Dimlo pan a lal ahih man in Dimpau aki ding a hi hi. I lai-in i pau zong hong khelsak in, i biakna na ngawn hong khel zo sak hi. Khantohna abulpi in i lai hang mah hi aa, i lai-in Pasian thu hong theisak in tua Pasian hong dom toh na ahi hi.\nGawngmual Khua-ah Christian(Tapidaw) hong tun ma in pupa Biakna ahi, Khuazing biakna tawh nalut uh ahih manin, Tonleh han, gal-aih saaihte nahan ciam mah mah uh hi. "Kha" thu mah ngaibsutna in "Ngaih tawh laukha hualna ding"lai thupi ngaihsut mahmah uh hi. Tua laitak in Pasian khuavak in ni bangin Zogam ah hong tang silsial hi. 1904 kum ciangin Rev. A. E. Carson topa Tedim hong tung hi. Rev. A. E. Carson leh Dr. East te Tonzang khua ah Pasian thu gen dingin pai uh hi. Pu Dam Khup leh Pu Neng Thawng te unau zong sangmangte van pua dingin na ki cial a, amau zong lungkimtak mah in na zui pah uh hi. Sangmangte in lampi ah apai kawmkawm un Pasian thu genpih uh a, amaute unau in zong na sangthei pah uh hi. Rev. A.E.Carson topa in Tonzang khua kongpi lui ah May 1904 kum in Pu Dam Khup leh Pu Neng Thawng na tuiphum hi.Tua aki pan in Tapidaw na suak in Jesu nungzul dingin na khensat uh a, Zo ngeina tawh kisai tonleh han, gal-aih sa aih,zuunek sanekte na khawl uh hi. Nipi ni na semalo in na tawlnga uh hi. Haksatna tampi thuakin zahkona, simmawhna na thuak uh hi. Tangval hi lai uh ahih manin pawlpi ki ciantak in na ding zolo uh hi. Ahih hang in 1909 kumteh Pu Dam Khup leh Pi Awi Ning hong ki teng hi. A mau nupa hong suah ciangin hangsantak in hong ding kik uh a, 1910 kum in Tuiphum Pawlpi hong phut uh Tua bangin Pawipi sungah ki ciantakin hong om uh ciang in, amaute veina khitui malte hangin Pawlpi hong khang zel hi.Pu On Khaw Khai, Pu Phut Khual, Pu Man Thang, Pu Thual Vungh leh Pu Luan Khaat te in sangthei ahih manin tapidaw masa te hong hi uh hi. Khang masate' khitui mal hangin tuni ciangin thu un mi kipung mahmah a, Pawlpi (8) bang Gawngmual khua ah om hi.\nTaangthu Thuluui/Articles Zogam Khua tuamtuam te Thu\nItem Reviewed: GAWNGMUAL KHUA TANGTHU. Agelh ~ Khup Khat Mung @ Mungtawng Description: Rating: 5 Reviewed By: Cinpu Zomi


url: =Tulaai Leitung Thuthang Tuamtuam Updates June 30, 2015 :: ZOMI DAILY\nposted on 1 July 2015 at 7:35 pm Lomkholna: Khawmpau, Myanmar, News, World, Zomi\n· Indonesia gam Medan khuapi tung ah Gaalvanleeng Vanpuate C-130 khat kia a , atung a tuang mi 122 te khatzong nungta lo in simangkhin uhhi. Misi luangte Medan khuapi sung aom Adam Milik Zatopi ah amiasa khentel ding in kipuak a, a innkuanpih ciat un khittui naptui tawh ngak ngiungeu ciat uhhi.Vanleeng kiatna ahang peen vanleeng aset asiatciang vanleengtual bawkding a akileh laaitak akiasuk ci in thunei te in gen uhhi.BBC\n· Kawlgam Upper Parliament in 2008 Pingpei thukhunpi abawlphatnop loh khitphet Parliament a Gaalkaap 25% akihel kadeih kei uh ci in Yangon khuapi ah June 30, 2015 ni in Sangnaupang te kizial pah ziahziah uha, Palik ten nakhaam vial ahihman in so semsem in buaina gamlumna lian seemseem hi.RFA\n· 1961 kumpan kizopna kitat vivel in zong akiheel nawnvetlo US leh Cuba gam te in Langnih Palaai kizopna zum Embassy Cuba gam leh US gam ah langnih kithukimna tawh honpawi leh taangkokhiat na July 1,2015 ni nitaaklam nai 3 in neita ding uhhi. Hih peen thulamdang mahmah te lak ah khat ahihi.BBC\n· Japan gam Tokyo khupi leh Osaka khuapi kikaal ataai ahaatmahmah Thautang Meileeng Odawara khuapi kiang ah June 30, 2015 ni in mikhat in meitui atung ah napua in haal ahihman in meikaang a minih si in adang 20 liam uhhi Aliamte lak ah 2 gim mahmah uha, siding hiding kitel naailo hi. BBC\n· Afghanistan gam Kabul khuapi kiang a phualsaat NATO gaalkaap te Camp sung ah June 30, 2015 ni in Taliban migilo khat in mawtaw tawh luut in puakkhamsak ahihman in naseem minautaang khat si in 20 liam uhhi.BBC\n· Canada gam a kibawl FIFA Numei World Cup 2015 Semi Final ah USA gam ten Germany gamte 2:0 zo ek uhhi. Japan leh England te July 1,2015 ni nikaai nai 3:30Pm Central time in in kimawlding uha, azo zawzaw leh USA te July 5,2015 ni nikaai nai 2:30pm US Central time ciang Final kimawl ding uhhi. VOA\n· Piantit gam ten kumsim Democracy lamtawh kisai Leitung ah mipaaktat huaite apiak uh ahi National Order of Merit minphatna Kawlgam Democracy kalsuan na ah lawptak a aseem 8888 Sangnaupang makaai Ko Min Ko Naing June 30, 2015 ni in piakhia uhhi. Piantit President Francois Hollande kihel theilo ahihman ama taang in Yangon Piantit Palaaipi Thierry Mathou in piakhia hi.VOA\n· Leitung a minthang vangvang ahi Ko Omna pan kipankhia Kentucky Fried Chicken-KFC ann Kawlgam Yangon khuapi ah amasapeen June 30, 2015 ni in kihongkhia ta a kawlten alamdangding sa uh ahihman in kisil manlo liang in ann neding pai uha, mitam lua mahmah ahihman saikongkhak bang khakcip liang in ki ngaaksak dimdem uhhi.VOA\n· Leitung ah akhangto mawhlo a kingaihsun Greek gam te in Leitungbup sumkholna IMF tetung ah leiba alohding uh $1.8bn June 30, 2015 ni apiakding peen piazolo in ni ongtum ta hi. Europe gampawl te in piaksakding cih geelna om himah leh piaksaklo kikding in kithukimkik uh ahihman in alohzolo uh ahihi. Hih peen Leitung gamkhangto te lak ah amasapeen leiba lohzolo gam in kiciamteh a asinkhamhuai mahmah thukhat zong ahihi.VOA\nPrevious: Makai Hoih le Ki-ukna Hoih (Good leaders and Good governance) ~ Pau Sian Lian\nNext: A (3) veina ZBCA Khawmpi lasa ding te Visa ngah ki behlap


url: =MSS 12: Thong Sungah Pasian - Zomi Adventist Innkuan\nThong Sungah Pasian\nRomania; March 21\nKei pen Romania gam a om, kei le kei a ki thupi ngaihsut, a ki phasak simsim kum 20 a pha khangno khat ka hi hi. Seventh-day Adventist pastor khat tawh ka kimuh cil lai in, amah in, “Laibu bangci namte sim nuam na hia?” hong ci hi.\nKei zong Khrisian lai gelhpa khat in, ama’ teci panna thute a gelhna laibu thulu khat ka gen hi. Nipi kaal khat khit ciangin tua pastorpa in personal testimory tawh kisai laibu tampitak hong puak hi. Ni khat ni ciangin kei zong ka personal testimory laibu khat ka gelh nuam hi. Tua bangin ka gelh ciangin, ka neu lai-a, nuam ka sak mahmah na teng tawh ka laibu ka pan ding hi. Ka pi ka pute khawng ka phin zelzelna leh ka hehsak zelzelna te khawng ka hel ding hi. Tua hun lai-in kum 4, kum 5 khawng pha pan ning. Tua dan a, pilepute phin zel pen nuam ka sak mahmah nam hi sese citciat hi.\nKa teci panna a gelh hi lengin, ka sangkah masak penpen ni zong hel hamtang ning. Tua ni pen naak nop mahmah hi. Ka pisawn in sanginn ah hong kha in, nitak ciangin ka innlaite hong bawl pih hi. Ka pusawn le pisawnte in hong nak it mahmah uh hi. Thong sung ka pai dong mah amaute tawh ka om khawm den hi.\nKa teci panna a gelh taktak ding hi lengin, thong sungah ka tun ciil lai-a nuam kasak na teng zong hel nuam ingh. Mi dik mahmah ka muh khak te lak ah, nipi kaal khat in khat vei ta hong veh zel a, thu hong hilh zel ahi, Adventist pastor pa leh a pawl te’ zong mang ngilh thei kei ing. Tua pastor pa pen university sangnaupang thum tawh hong pai zel in, amaute in power point presentation tawh pilna thu pawlkhat hong lak zel uh hi. Kei pen tan 8 tawh buaih la ka hih manin amaute’ hong lah te pen kei a’ dingin thak in lunglut huai mahmah hi. Tua bangin power point tawh hong lah khit uh ciangin, Lai Siangtho sung tangthute khat hong gen uh hi. Tua bangin thu ngen khawm in ka ki ho zel uh hi.\nKa teci panna a gelh hi lengin, ka nuntakna sungah haksa ka sak penpen hun khat zong ka hel nuam hi. Tua pen kum 17 ka phak laitak in thupiang ahi hi. Palik te in hong mat zawh a kha 9 na, kum 12 sung thong kia dingin thu hong kikhen ni ahi hi. Ka lung nak kiat mahmah hi. Ka innkuan pih te khat zong hong pai lo in, kei a’ dingin hong gen sak ding sitni (lawyer) khat zong hong ki cial sak lo hi.\nHong kimat ma kha bangzah hiam khat lai-in ka pisawn in hong nusia hi. Ka pusawn lah teek mahmah in dam lo lailai hi. Tua bang in ka inn sung uh khim khua a zin laitak in kam khum, kam neem cih peuhmah ka zak khak loh sawt pian simsim ta hi.\nHimah taleh thong sungah ka lut ciangin na khempeuh hong kikhel hi. Thong cingte pawl khat, a diakdiak in kei hong cing dingin a kiseh numei khat pen lamdang mahmah, thudik mahmah in, ka nuntakna hong kikhel sak hi. Tua banah Adventist te-in thongah anasepna khat uh pen hoih ka sa mahmah hi. Nipi kaal sim hungeelna om mah bangin mi tumdang pawlkhat ka mu den a, amaute tawh zong ka ki maingap gawp ta hi.\nKua mah tawh ki maingap thei nawn mahmah kei ning, ci-in ka ki ngaihsut ahi hi. Tua Adventist te in kam khum tak tawh hong hopih in, Pasian a’ dingin kimanna nei mahmah ding, ci-in hong hilh uh hi. Tua kammalte kei a’ dingin thupi mahmah hi. Ka thong lut zawh kum 3 leh kha 7 cingta a, kum 2 khit ciangin hehpihna tawh khah khiat theih dingin a om ka hi ta hi. Tua bangin hehpihna tawh khah khiat ka hih theih nadingin ka gamtatzia a hoih ding, hehpih taak ka hih ding a thupi mahmah ahi hi. Mite a’ dingin a kizang thei, muantak cing ka hih ding ahi hi.\nKa teci panna a gelh hi lengin, ka nuntak sung kum 20 bek ahih pat hangin dahna leh lungkhamna tawh a kidimna ka hel ding hi. Tua thute ka gen ding haksa ka sa mahmah hi. Ka innkuan sung uh pen sum haksa hi den mai hi. Kei a’ dingin a thupi mahmah laitakun ka innkuanpihte khat zong ka kiangah hong om kha ngei lo uh hi. Ngong bawlna kici pen ka nuntak tomcik khat sungah annek in ka nei hi. Ka puak zawhloh vangik hong kisuan zel hi. Tuate pen kei ma’ kiciat lohna hang zong hi dingin ka ki ngaihsun zel hi. Kei le kei ka ki pimuh, ka ki phatsak man zong hi thei kha ding hi.\nKa pisawn in hong nusia lo hi zenzen leh, thong sungah tung in ka ki um kei hi. Ama’ hong nusiat khit ciangin na khempeuh alum alet in hong om gawp ahih manin mi khat ka that kha mawk hi. Thong panin ka suahtak khit ciangin, kei le kei-in innkuan khat ka phut nuam hi. Ka nuntakna a kizangh thei a hi dingin ka ut hi.\nA beisa kum thum lai-in, i Sabbath 13 na sumpi khenkhat tawh Romania gam a, khangnote’ outreach program a dingin ki huh khin hi. Sumpi nong piak ciat manun lungdam mahmah hi.\nPrev post ZSL 12: Saklam le Khanglam pan Gamhoih ah\nNext post ZSL 13: Leivui pan Aksite ah


url: =ZO AW Lom II, Hawm 6 Na\nLom II, Hawm 6. Tang Kha (August) 23, 2014 Laimai 1\nMikangte in i gam hong lak ma pan kipanin Kalate ahi a Kawlte in ahi zongin ong sai ban om kiuhkeuh lo hi. Tua hun lai-in an nek zonna pen Tu, hei, tem cih bang hi a, thatang tawh sem ciatciatin khawhsa a kham minam i hi hi. Khua khat pen gam khat ki-ukna bangin a kivaihawm ahi hi. Zu leh va leh gamsate in i an hong ne-in hong suksiat sak lohna dingun kibok tumin lo kihong den hi.\nMikangte in 1885 pawl in zogam hong lak uh ciangin Kawlte leh India tawh gam khat ah hong koih mikmek pan kipanin nek leh dawn zon dan, niik leh puan, lo hon dante leh khuate kihuut zia dongin kikhel to hi.\nTu hun ciangin a tamzaw adingin tu, hei leh temte hi nawn loin laikung hong hi ta hi. Tua pen thatang sangin pilna kizang zaw ta hi cih ding ahi hi. Tua bangin pilna lamah i kalsuan ciangin i gam huut dan paizia zong ong tuam pianin paizia man thei lo tampi om hi.\nI pute pate in khua leh tui, an nek tuidawnte hon ding pen a thupi penin a koih mah bangun en zong koih hun ta hi. I nek taang hong neksak dingte giitta hon bangin hon hun ta a, i khua leh tui hong susia ding lak panin kulh bawlin galvil zong kikoih hun ta hi.\nZOMINAM DINMUN ETPAKNA\nby Pu King Mang\nPu Thang Lian Pau gen Zosuante kigawmkikna vai koitan tungta cih tawh kizom in, Zomi National Movement in mai kinawt mahmah hi. Zomi cih a pom theinailo mi pawlkhat in zong Zosuan i hih na hong tel semsem ta uh hi. Zomi aituam neih pawl khat in zong "Zomi Inhabited Areas Map" ah a teng mite huam sak ta hi. Zomi-Mizo-Chin-te kimidang bawl na ong kiam zaw ta hi.\nTu lai tak kampau zui-in Mara, Kumi, Chin (Haka-Thantalang) leh Zomi (Tedim-Tonzang) i kikhennate, Kawlgam politic kiheizia zui-in ong kiam ding hi. Ni khat ni teh US citizenship a kingah ciangin mivom, mikang, Burma-mi, India-mi cihte om nawnlo in US citizen-te in US gammi teng minam khat hi hang a cih tawh ong kibang ding hi.\nUNO branch/department-te ah Zominam bang ciang tung:\n1. UN Permanent Forum on Indigenous Issues annual sessionste ah Zomite tangin ZRO Precident Pu Thang Lian Pau leh Pu Lianbawi (WZC/ZIA) UN meeting ah na kah den uh hi.\n2. Zomi Association of Malaysia (ZAM) hanciamna tawh UNHCR zum in Zomite minam khat in ong ciamteh in gambel vaite ah namdangte tawh a kibangin dinmun kinei hi.\n3. December 17, 2009 ni-in United Nations Department of Economic and Social Affairs (UN-DESA) ahZAUS sang uh hi. USA ah a kiphuan Zomi kipawlnate lak pan UN-DESA ah a lut masa pen ahi hi.\n4. June 14-15 2010 sungin United Nations Headquarters, New York ah a kinei “UN General Assembly Informal Interactive Hearings” kikhopna ah Zomite taangin, a kah palai in Dr. Do Khan Khup, Pa Kham Khen Do, Pa Khup Lam Thang leh Tg. Pum Lam Thang-te buaina om loin kah thei uh hi.\n5. U.S. Census 2010 ah Zomite minam khat in kigelh ta hi. U.S. Census 2020 ciangin 10000+. ki-om ta dingin kilam en hi.\n6. Zomi Innkuan USA (ZIUSA) in July 14, 2014 ni in, UN-ECOSOC nuai ah civil society khat hih na tawh Consultative Status dinmun ngahta ahih manin ki-angtang mahmah hi.\nKUMPI DAWN KIKNA\nBy Aye Naing\nMs. Yang Hee in UN ah a thupuak pen kumpi lungkim lo ahih manin, tua thute pen July 31 ni-in, a nuai a bangin thukkik uh hi.\n1. Kawlgam nungkik kik thei dingin omta ahih manin patauh huai hi.\nDawnkikna: Kawlgam pen Democracy lampi ah a kikalsuan cil ahih manin, thu leh la ah kimoi lai mahmah hi cih pen gam khempeuh in a theih ding uh kisam hi.\n2. Mediate kalsuan zia pen kumpi in khaktanin thukhennate zong upadi bangin khen lo uh hi.\nDawnkikna: Kawlgam sungah Media tawh kisai khaktanna om loin, upadi a palsatte tungah thu a kibawl hi bek hi.\n“Hong pai ma in a gen dingte kiging khin zong hi kha ding hi. Kawl gam ah hong pai in thu a tel nop leh kawlgam thu hoih takin a kan masak kisam ding hi. 2015 kitel hun ciangin ngaihsut loh a phamawh thute a kingaihsun ahi hi. Democracy policy tawh kalsuan theihna dingin nakpi takin pan a kila hi a, mipi in democracy huih diik theita in zong zang ta uh hi. Tua banah a kisam lo minam cing upadi phiat ding a cih zong pen a tel loh man hi a, democracy gam ah a kizang thei lo upadi tuam tuamte a kizuunzuun lai hi,” ci-in Infromation Minister U Ye Htun in gen beh lai hi.\nJOHN KERRY LEH AUNG SAN SY KYI\nBy Aye Htu Sann\nTu tung Asian Region Summit ah hong ong kihel John Kerry in August 11, 05-5:30Pm (Monday) sung ASK omna inn Nayppitaw ah a mah hong zuite tawh va hawhin holimna nai khat dek tak nei thei uh hi.\nGam sung thu hun beisa leh tu laitak thupiang tuamte leh mailam kalsuanna ding limtakin kikum thei uh hi. A zaw deuhin: Muslim leh Kawlte thu, mai kitelna ding ah PR zat ding leh zat loh ding leh thucin thutang tuamtuam zong kihel hi.\nMai kum kitelna ding vai pen a kikuppi pen uh hi a, a patauhnapi pen uh metang vai ahi hi. Mipite khempeuh in a deih uh party suakta takin vote a piak theihna ding lampi ahi zongin, sep zia ding leh kalsuan zia dingte a kikup khit uh ciangin: US in ka hih theih ciangciang uh kitel hun ciangin hong pai in mipite in suakta takin vote a khiat theihna dingun kong huh ding uh hi, ci-in John Kerry in kamciam hi.\nTua banah Human Right tawh kisai-in a mainawt theihna dingin ka sep theih ciang uh kong sem ding uh hi. Shan Numei kipawlna in hong piak uh lai zong vai thupi ding khat in ka ngaihsun hi, ci-in gen beh lai hi.\nAugust kha kipat tung pan kipanin Nigerzia gam pan natna khat, “EBOLA,” kici laang mahmah hi. Tuipuak natna bangin, thagui sungah lutin sisan leh thatakte ne tum thei hi. Huih dikna leh kilawn khakna panin kilawh thei hi. Hh natna lanna hangin nitumna gamte lungkhamin patau mahamh ta uh hi. WHO in lim vaihawm mahmah uh a, tua kawm kalah US ah a damna theihna ding gamsung sihteh nam khat August 10 ni-in mu ta uh hi.\n*Tu lai tak hih natna a laan deuhna gamte*\nHih zatui zangin a sawt loin natna a ngah mite tungah zang ta ding uh hi.\nKUM 30 THONG AH\n2013 April kha sungin Philippines tuipi huam sungah sente gabeng sim mi 12 man uh hi. Tua tawh kizomin Philippiens kumpi hih mi 12 pen: “Ka tuipi sunguah ngasa a beng sim ahi hi,” ci-in kum 30 thong kia dingin August 6,ni-in khensatna nei uh hi. Bang hang hiam cihleh Sente in hih a matna mun tuipi pen ka neihsa uh hi, ci-in tuh uh hi.\nAugust 6 ni-in Sen gam Yunan State sung ah zinlinna hangin mi 589 si uh a, leitang zaipi kia sukin mi tampi tum suk a, tua pen bualpi suak ta hi.\nISIS Suni Muslimte pen Alkaida-te sangin gilo zaw uh hi. Qad minam Khristiante tenna khuapi Qaraqost pen la khin uh a, hih khuapi ah tu ma kum 2000 panin Khristiante ten na kipan khin uh hi. ISIS gamtatna hangin Khristian tampi in inn leh lo nusia in gal a tai uh hangin bukna ding kician nei lo uh hi.\n*a thuaknate uh man pawl khat*\nHih Khristiante huu dingin US in van lan panin nakpi takin do sak a, Qaraqos khuapi zong la kik ta uh hi. Qad minam makaipa in lei lamah ka zat ding uh galval hong pia un, ci-in US tung pulak lai hi.\nA thuakna uh nasia lua mahmah ahih manin, leitung bup Khristian khempeuh tungah thunget cialna nasia takin khah khia uh a, amaute adingin thungetna khitui Pasian kiang tung ziahziah ta hi. Tua ahih manin ei zong Khris sungah i sanggamte adingin thungetna tawh pang ni, ci-in ZoAw panin kong cial uh hi. Ref: BBC Burmese: August 8, 2014.\nKHAPI AWK IN VALH\nAugust 10 ni-pen ni leh leitang kikal ah khapi hong kiguan kha ta ding hi, ci-in vanlam pilna a neite in gen uh hi. Tua bang hun ciangin Zomite in, “Kha awk in valh,” kici a, mikangte in, “Supper Moon,” ci uh hi. A hang pen khapi a lian penin muh theihna hun ahih banah tua ni pen mi khempeuh in khapi muh sawm hamtang hi,” ci uh hi.\nAFGHASTAN AH MAJOR GENERAL KHAT\nKabul khuapi sungah Leitung bup galkapte omna pen August 6, 2014 ni-in Afghastan galkap puan a silh pawl khat in va luh uh hi. *a zom laimai 2 ah*\nLom II, Hawm 6 Tang Kha (August ) 23, 2014 Laimai 2o\n*laimai 1 a zom*\nGalkap 15 liamin US galkap Major Gen. Herold Green (34) si hi.\nHih a va luhte pen Alkaidate ahi hi, ci-uh hi. Hih vai pen mimal muhdahna hi loin, US leh Afg. Gam kizopna leh mailam kalsuan ziate ding khaktan nopna hi zaw ding hi. Tua ahih manin hih thupiang hangin dahna lianpi tak ka neihna uh tawh kizui-in, i kizopna a kip suak theihna ding zong hong hi ding hi, ci-in Afg. Kumpipa in gen hi.\nRef: VOA Agust, 6, 2014.\nGAM SUNG THUTHAK\nAusgust 9-10, 2014 sung Asian Rigegion Forum 47th Naypitaw ah nei uh hi. Vai thupi kician khensatna nei lo uh hi.\nHih conference ah Asian Ministerte banah: USA, Russia, Sen, N. Korea, Japan, Australia len Canada minister-te zong kihel thei uh hi.\nKUMPI TUNGAH PUAKTA DING\nNLD leh 8888 in upadi 436 zuun phat ding mithuhna tawh kisai-in 49,000,000 val deuh ngah uh hi. Tuate khempeuh a sawt loin kumpi tungah ka puak ding uh hi, ci-in August 6, ni-in gen uh hi.\nKawlgam sungah kumpi in News Paper Foundation phuan uh hi. Sumbul dingin U Tay Zah in August 6 ni-in USD1,000,000 piakhia hi.\nGam sung/pua ah thupiangte kuamah maitang eituam nei loin, thuthakte a kitheih pahpah theihna ding ngimna tawh ka piak khiat ahi hi, ci-in gen hi.\n8888 sangnaupang makai a galtai US gam mi a la khin Sia Maung Maung Wun pen Kawlgam ah hong ciah hi. Hong ciah ciangin kumpi tung pan phalna ngah lopi-in, Yenanchaung ah Manglai hilh ahih manin, kumpite in a theih ciangin Zangkong International Airport ah kha in US ah ciah sak uh hi,\nci-in a sangnaupangte August 6, ni-in gen hi.\nKA KIHEL KHAKNA\n1996 kum in KNU Batt. 6 post ah Siapi U Htun Aung Cheing hong suah taak ciangin KNU makai Gen, Myah, Phar Dong Saw Than Aung, Gen, Maung Maung leh kei tawh Khin Nyauk tawh kihona ka nei hi. Kilemna ding tawh kisai hong kamciam pen: 1. Galvan ciat khia lo ding. 2. I omna mun ciat cing ding. 3. Kumpi galkap tawh khantohna ding suakta takin sem khawm ding, cihte ahi hi.\nGen. Mya, Prof. Htun Aung Cheung leh Moe Thay Yun\nA gen mah bangin tua hun a kilemna a bawlte suaktakna tangzai takin a piak hangin, kikhelna aih leh om tuan lo hi. Kum nih khit ciangin a thu telzaw-in a kikan ciangin kikhelna a kideih hangin a tungah zalian nih in deih lo ahih manun galdai thei tuan lo hi. 2003 kumin Free U Khin Nyunt in palai-in hong pai sakpa tawh New York khuapi ah ka kimu thei uh hi. Tuapa in gam sung kikhelzia ding a haksatna hong gen hi. Hun khat ciangin Gen. Khin Nyunt leh galkap thukan tampi hong kimanin lametna pen a bei suak hi. 2012 ciangin a khatveina Kawlgam ah kong ciah a, tu lai takin kilemna ding tavuan a la U Aung Mint tawh kimuh khopna ka nei uh hi. Thu tampi ka gen kei a, “Kilemna ding i sepna pen mipite hong up ding uh leh hong muan ding bek kisam hi, ci-in ka gen hi.\nRef: Moe Thay Yun facebook August 6, 2014.\nGamdang panin hong hawh nuamte adingin online panin E-Visa lak theih dingin Immigration in September 1, 2014 pan kipanin hong ta ding uh hi.\n*Zangkong Internatianal Airport*\nAhih theih leh mai lam zong hong zin pakte bek hi loin, sep nop tuamtuam a neite zong online panin visa kibawl thei ding hi, ci-in August 10 ni-in gen uh hi.\nJOHN KERRY ZINTUNNA\nAugust 9-10 sung Asean Region Forum ah USA Foreign Affairs Minister John Kerry zong hong kihel a, Lake Garden Hotel ah tung sak uh hi.\nHih Hotel nei pen Max Company neihsa hi a, 2009 pan kipanin US in a etcik uh companyte lakah khat ahih manin, mawhsakna thu a gin sesu bek hi loin International Emergency Economic Power Act (IEEPA) nangawn in mawhapaih hi, ci-in VOA in Agust 12 ni-in gen hi.\nEI SUNG THUTHAK\nUSDP IN NOLH\nZomite an nek tuidawn dawn haksatna hangin Zogam ah Nippon Foundation in buhtang CNF tung tawnin hawm uh hi. Tua bangin a buhtang hawm uh pen Tonzang Tsp. USDP in nolh uh hi. A hang pen CNF in taangmi in a koih uh Hau Kang tawh a thu uh kituak lo ahih man ahi hi, ci-in Kamayuat online media in August 4 ni-in gen uh hi.\nLAMKA ZYA ACTION\nLamka Go Cin Khup veng ZYA unit in hih veng ah July 31 ni-in No. 4 (Heroin) checkna nei uh, a, Cing Za Kim in a inn panin No. 4 (Heroin) tun guk mu uh a, haltum pah uh hi. August 5 ni-in a inn tawh kalhcip in taikhia ahih manin, ZYA in a inn siatna bang peuh a om kua mah in kitheih pih lo ding hi, ci-in August 6 ni-in phuang khia uh hi.\nDVD KINGAH THEI TA\nZomi salpha Gen. Tun Kho Pum Baite luangphot kikna leh vuina hun zatnate ex-CLA Society in DVD in bawl khia uh hi. Apna pen Hiangtam Lamka PTC Cofernce Hall ah nei uh hi. Zingmang pen Pu Vung Za Gin Valte Parliament Secretary hi a, Rev. Sut Khan Thang in apna nei hi.\nAugust 2-6, 2014 sung Japan panin hong pai GMC director leh The Asahi Shimbun (Japan’s leading Newsper) The Nishi Nippon News Paper, Japan Broadcasting Corporation NHT TV channel makaipi leh Kamayuat Online media (vekpi 6) tawh ZDF makaipi Paupu leh ZDF ah nasemte tawh pang khawmin Japan galkap a site guhsiate zonna nei uh hi.\nA zon uh ciangin: Mualkawi, Tuikhiang, Sianggial, Kansau leh a kim mun tuamtuamte ah zong uh hi.\nA phakna uh khuate in na lim dawn mahmah uh a, Kansau khuate in bawng khat gawh uh hi.\nSeptember kha ciangin Mobile Company Telenor in zong Simcard leh Handset suak kipan ta ding uh a, Handset pen US$ 20 hi ding a, Simcard pen Ks. 1500 hi ding hi.\nTHUBUL LET LEH THUMEI LET\nTedim Association pen kum bang zah hiam sung, upa zaw deuhte sehna tawh makai kinei khin hi. Ahih hangin tu laitak makaite in upadi neih ding hoihsa ahih manun TA thubul let leh thumei let (Constitution and Byelaws) gelhna dingin thukimna nei bek hi loin, a gelh dingin TA nuai ah Sub komiti zong seh khin uh hi. Tua a sehte un a bawl kipan ta uh hi.\nKUM KHAT THONG\nTu nung thuthang Malaysia Visa bawl tawm tawh vanleng tawh a pai Malaysia Vanleng tualpi panin a mat uh mi 52pen kum khat ciat thong kia dingin Malaysia kumpi in August 12, 2014 ni-in khensat uh hi.\nAugust kha sung: mitna, sungpai leh cisa natna tuamtuam laang ahih manin kidawm ciat ni.\nTHEIHSAKNA @ ADVERTSING\nJAPAN JOB A BA TAW\nA. Kum 30 nuai numei leh pasal\n1. Kum 18 leh 30 kikal cidam ding.\n2. Kha 9 sung Japan pau sin ding\n3. Numei pasal deidan om lo.\n4. Nasep ap ciang Ks. 600,000 pia pah ding. Pai kuan ciang Ks. 1,000,000 pia ding. Nasep sung Kha khat ciangin Ks.400,000 kaat ding a, kha 10 sung kaat ding.\n5. Khasum pen Ks. 1,200,000 hi ding. OT leh a hahkatte Ks. 2,500,000 dong ngah thei.\n6. Pasalte adingin Construction, Aircon leh Car Company leh a tuamtuam ah sem ding.\n7. Numeite adingin Aksa sem ding leh van tun lamsang hi ding.\n8. A ba tawh a pai peuh mah khuapi sung leh ne lamah neihsa kip khat amahkhan in koih hamtang ding.\nB. Kum 30 tung siah\n1. Kum 30 leh 35 kikal numei leh pasal dei dan om lo.\n2. Interview tawh pai ding ahih manun kha 4 sungin pai thei ding.\n3. Sepna ding tawh kisai kha 2 na kah khit leh interview zo ding.\n4. Nasep ap ciang Ks. 600,000 pia pah ding. Pai mai-in Ks. 400,000 pia ding. Ks. 1,500,000 khasum pan phiat ding.\n5. Ne leh khuapi sung a neihsa kip khat amahkhan koih hamtang ding.\nA lunglutte in:\nဦးသန္းထိုက္ 097300816 / (Liankok):\n09420091463 / 09520643377\n097300816 / 0159316\n2/17/2015 03:16:34 pm\nI'm used to taking care of the website, and this blog for a very complete, very amazing\n2/17/2015 03:24:57 pm\nunfortunately there has been no recent article, I wait for a new article, thank you\n5/13/2015 02:59:51 pm\nappear a little much better to view your own website is currently as good as something, which is really strange\n3/24/2016 04:51:17 pm\ngood we should take a look at this the light's power will be inversely proportional to the separation's rectangle so that is whether we take two we rectangle on the off opportunity that we get for the communicate of that is one more than four easy right not a 50 percent but rather one more than four Halocel\n3/25/2016 04:59:27 pm\nDOMS. See how simple I create things? If you want to know all the scientific things on what causes it and excellent for making that sensation go away. Others have said drinking a lot of water will "take away" http://bestbody-buildingworkouts.com/\n3/27/2016 03:53:50 pm\nmore power and also to do not eat more. Once you're consuming less you consume more compact calorie consumption, with more compact calorie consumption in your individual body significance more compact fat will be stored. And this will directly reduced down your individual body fat in no efforts and will help get the smooth abs or attractive abs quicker. I hope you love what you read so far and get the http://bestbodybuilding-training.com/\n3/29/2016 04:06:50 pm\nsaid the chest place you are definitely correct. What else is located in the chest region of many in the United States? A walls, of fat is not the most favored reaction, however, it unfortunately is the reaction. http://powerlifting-classic.com/\n3/30/2016 04:05:10 pm\nconsideration when it comes to developing the muscle cells quick. This is because the muscle cells need ligaments and can help in easily healing tissues that may have been broken during actions. Muscles can products are quite rare, because they are often made from 100 % natural ingredients. The human you http://muscles-chemist.com/\n4/1/2016 04:29:30 pm\nThe 6-pack belief are the companies that sell the house abs machines that promise to present you with reliable abs with only Five moments of coaching per day and all for a very reasonable price of £199.00 or something similar. These companies do sometimes recommend that you should go through appropriate http://muscletips-college.com/\n4/3/2016 04:39:52 pm\nany perform out to build up sexy abs in females. A different perform out, sometimes known as the "super crisis," also performs all your ab muscle tissue along with your higher and reduced leg muscle http://pretraining-fitness.com/\n4/4/2016 04:13:03 pm\nyour spine, pinching your neck muscles back again as tight as possible to create a "shelf" for the bar with neck area. Take the bar out of the rack in a controlled but firm manner, KNOWING you're going to dominate that bodyweight. Once you've taken a couple steps back again, fill up your belly with air (not http://muscle-preparation.com/\n4/6/2016 09:10:27 pm\ngetting is simple but human body developing will certainly take a little a longer period. You do not expect to nourish, relax and expect regarding muscle cells to occur. You have to carry out. To begin with, http://muscle-growthhelp.com/\n4/13/2016 05:16:31 pm\nsense of observation, determination and willingness to do their best if you wish to get a beautifully to fat reduction to occur you need to eat less nutrient consumption and to get attractive you need to eat of. You can use Harris Benedict formula here also to discover your maintenance and eat more nutrient\n4/27/2016 05:50:23 pm\nfulfill people that may possibly become section of the network. Internet promotion is indeed becoming an ideal device to use in your endeavors to enhance your MLM company. The Internet has a extensive and extensive achieve, enabling you to appeal to a larger viewers. What is more, Internet promotion is\n5/23/2016 09:11:50 pm\nshould eat spotless and incline nourishments. It's that basic. The nourishments I eat consistently are oats, apples, celery, broccoli, carrots, white tuna, sweet potatoes, cocoa rice, salmon, blueberries, 2%\n5/22/2017 04:53:22 pm\nI was required to open tert World wide web to get new expertise in the necessity to buy the reserve, you are among the outstanding individuals prepared to talk about their understanding for free from this weblog\n5/22/2017 05:05:01 pm\n5/22/2017 05:38:03 pm\nIf only I really could have an fascinating blog precious, whether it is panyajiannya, menus, and I was inspired from your weblog, thank you


url: =Zomi te’n lai ih sim hiam? ~ Zomi Quavadis :: ZOMI DAILY\n– Zomi te’n laisim mah hi hang. Zomi te’n thuthak, zawlthu, nainganzi, pawlpi thu leh Pasian thute FB leh Viber panin kinaaksim mahmah hi. Nupite nangawn in naupua kawm in phone sung pan lai sim ngekngek ta uh hi.\nTua leh bang hangin Zomi sungah laibu kikhawng lo hiam?\n– Laibu pen sum tawh lei kul hi. Laibu kibawlsa teng enkik lehang Fb leh Viber sungpan lunglut taka ih simsimte tawh kibang lo hi. A kibawl sunsunte pen Pasian thu bek hi in, zaaksa vive hi pian khin hi. Pasian thu pen thupilo ih cihna hi lo hi. Mihing ih hihna tawh kizuiin na khempeuh a tam lua kine (kisim) khin zo lo hi. Ih meh duh dan zong kibang lo hi. Sa tektek zong ih duh a kiteng hi lai hi!\nBang hangin Zolai tawh a kigelh laibute sungah Pasian thu ahi lo, thudang ladang leh thu tuamtuam kigelhn laibu tam nai lo hiam?\n– Zomi sungah mipil ih neih lakpan 80% pen Laisiangtho degree nei vive hi uh a, pawlpi nei, pawlpi kem or pawlpi kep sia vive ahihmanun Pasian thu lo buang gelh ngam lo uh hi. Zawlthu (lovestory) sim or zawlla (lovesongs) sak cihte khawng pen mawhna lianpi zah a muhna om lai hi. Tu khangthak hun ciangin kumpi hong kikheel mah bangin Laisiangtho sangkah sangin kumpi sangkah hong tamzaw kik ta uh hi. Tu zawh kum sawm khit ciangin Zomite pen khathu leh leitung thu ah Balance (kileek kim) kinei mahmah ta ding hi. Tulaitak Zomite pen Pasian thu in hong leekzaw tawh a kibang hi phot pong hi. A kileek kim ngaihsutna ih neih theih ni ciangin kikhangto taktak pan ding hi.\nZomi sungah kua laibu bawl kikhawng pen hiam?\nMi genna panin Sia Dokhup laibu gelh “Hauhna leh Khansauna” pen kikhawng pen leh kilawm hi. Lamka Zomite bangin College ah sim uh kici liang hi. Hih laibu in Pasian thu leh leitung thu tampi gawm tuah in, khatvei leh hong nuisak, khatvei leh hong kapsak in hong lungnuam sak zel hi. Kawlsum in Ks 2000 man hi a, USA Zomite lakah USD 50 in a lei ngam tam mahmah uh hi. Zomi laibu lakah a kitamlei ngam pen hi dingin lamen ingh. Hibang laibu hoih tampi kisam hi hang.\nA tawpna ah Zomi te’n lai kisim mahmah ta hi. Laigelhte siam peuh lehang laisim mimal hong tam semsem ding hi. Lai tam sim semsem thu tam thei semsem, pilna khang semsem, ih lungsim zong kisangkhaan semsem in ih muhna zong zai semsem ding hi.\nPrevious: I hihna taktak hong lak kammal pawlkhat (azom)\nNext: Mangpau ipau ciang aki khialtheizel kammal zatdan pawlkhat ~ Pau Mung


url: =Athangpha semsem Thangpaa tawh holimna :: ZOMI DAILY\nAthangpha semsem Thangpaa tawh holimna\nposted on 26 January 2015 at 9:10 am Lomkholna: Article, Interview, PeterSuumpi, Zingsol\nZogam panin Kawlgambup huam dong ah a thangpha semsem lasasiam Thangpaa tawh holimna\nAmun : Pa Thangpa inn, Sakollam, Tedim, Chinstate, Myanmar.\nA neu tung aa a uk na, a sunmang khahsuahlo, Kawlgam ah Daw AungSanSuKyi la aphuah masa pen pa, ‘Halo ha, halo ha..’ ci in numei naupang khangno te in a deih uh la, ama kizep dan style le fashion, om dan performance te hangin Kawlgam khangno te lak ah amin thang, Kawlte a puk sakzo tualsuak mi lasa siam Saihtisai, Saisaimose te mah bangin tualsiak mi awsuah tawh Kawl la ngaih hiauhiau te a sa le tua te khekhap a zui laitak, tua te dinmun a galmuh ta ahi a nungta Pasian a zahtak le sikan anei gambup dong ah a thangpha semsem Zomi lasasiam Thangpaa tawh holim nate hih anuai a bangin kong suaksak uhi.\nMin – Pa Hau Kap Thang (Thangpaa)\nSuahni- 12 .11. 1969 (kum – 46)\nNulepa min – Pa Lian Cin Pau le Nu Ciin Khan Niang\nPianpih unau- 11 (pasal -7, Numei 4)\nKhualui – Buangmual Khua, Tonzang township\nZi min – Nu Gen lam Vung\nTa te min\n1. Tg. Pau Khan Lian (Malaysia)\n2. Tg Khai Muan Thang (M.div, Bangalore)\n3. Tg Khup Sian Muang (Tedim)\nTeenna – Sa.104, Sakollam, Tedim, Zogam.\nKizopna ding – 09 400505469\nKammal let :: “Topa tungah na vai teng ap in. Amah muang in; amah in hong sem ding hi.” (Late 37; 5)\nUkna – Lasak le vanzuak\nNasep – Lasak le Vanzuak\nZingsol: La pen na neu aa kipan a-uk ngiat ahia (ahkl) na gol ciang na uk pat ahia? La lam ah nasia masa (ahkl) hong pantah a om na?\nThangpaa: He himah ei. Ka neu aa kipan a-uk ngiat hi mai ingh. Ka unu pasal pen la uk cihtak aa uk khat hi in aman khangnote hong pantah ngiat ahih ciang aa ama hang zong himai hi. Aman guiter khawng hong bawl in, tua pen ko khangno ten kikhel aa tum ngekngek cih dan hi in ama hong pattah zong himai ing.\nZingsol: Zola dawng bangzah bang na phuak khin aa?\nThangpaa: Dawng 40 beek pha in teh, hoih kasak te bek khum ingh. Mitung khawng khum huai maw khun huailo, hoih maw hoihlo cih dong kawikawi in amau hoih hong cih leh khum cih dan hi.\nZingsol: Tu ciangciang album bang zah bawl khin na hia?\nThangpaa: Tu aa ka Kawlkhui bawl “Style shih mah star phyit Mae” cih tawh hileh khui li hita hi. A dang thumte pen “Zo sinlai ah na sa’ng e”, “Kisik kik in” le “Kabar ka laysa yah tae Daw AungSanSuKyi” hi. Zo lakhui nih le Kawl lakhui nih hi.\nZingsol: Khui bawlna ah sponsor ahkl producer pen nangmah hipah nahia?\nThangpaa: He kei le kei hi’ng. Tu aa ka Kawlla te Youtube ah hong kikoih sak tak ciangin a en mi tulza val aom ciang aa hih Mogoke mihau numei khat bangin limlah cih khawng aa kipan abei khempeuh hong sponsor nuam ing hong ci aa, kei le kei ki sponsor zo ingh, kei pen khangno sum zonglai hinawnlo, papi khat le keilekei a dingzo khat ka hihteh hehpihna tawh na khasia kei oo ci mai e.\nZingsol: Ei Zomi te in Zola album i bawl ciangin a tamzaw kimet zo khollo cileng tua tawh kisai in nang ii ngaihsutzia, sanzia hong gen ve.\nThangpaa: Ei Zola khui bel khot ding haksa mah e. Ahangin i zuakphual (market) pen Zopau a kipau na munteng (Gtn. Tedim, Tonzang, Cikha, Kawlpi, Tamu..) himawk in neu ahih ciang aa le amimal aa kitawm ahih ciang a maw. Ahihang “Zo sinlai ah na sang e” bang pen kei vanzuak ka hihciang aa ka kizoppih sumbawl vanzuakte in bel hong lei tek uh. Ih Tedim khuk sung ah bel khui 500 khawng kai ve. Tua hunlai bel Tape khui tawh hi.\n“Kiksik kik in” in bang bel khui 1000 bek ka bawl hi in ah tua ci khol kei mah ei.\nTuateh hih “Kabar ka laysa yah tae Daw AungSanSuKyi” bang bel khui 3000 ka bawl hi in Pasian hehpihna meet ingh. Tagah te kepna sangah zong tein 2 piakhia khin ingh. Khui tampi official aa abawl hileng bang akimeet zawlai ding hi. Tua hi in ah ei aa pen pawlpi sung bek zuak ding cih (athindaw adwin kanttat) bek tawh hi in ah tangzai tak aa kihawm theilo aive.\nTu aa ka bawl laitak leuleu bel “Man studio” ah master valak khin ingh. Amau bel khui 400 bang hong la nung hong ci pah, tua teh Yangon khuapi sungah zong mun 8 ah hong zuaksak nung. Mandalay le adang khuateng nang man hong zuak in zuakkhiat zawhna zong thupi hi hong ci uh e.\nZingsol: Hih thu tawh kisai in e leh tu lai la-uk khangno te bang ci thapiak nop na hia?\nThangpaa: Zola pen sak ding hi. I mite aading hi hipen. I tawm mahmah hang Zola pen sakloh theihloh hi. Ei la pen nambat khatna ah koih ding. Tua teh namdang la ihsak ding ciang lamal, la-aw ngah mahmah ding kisam hi.\nZingsol: Ih zola te hong khantoh nading in nang bang kisam sapen na hia, nang ii ngaihsutna hong gen ve.\nThangpaa: Ken ka ngaihsutna ah pen ei mi lasiamte pen ih aw khawngin mi te ban mahmah sa ingh. Ahihang pawl khat min ngah pian lehang ih omdan ih nuntak dan zulesa tawh kidiah pahpah sa ingh. Ih Kawlgam ah ken ka ettehteh Iron Cross te pen apua lam pan hopih ding cileng haksa mahmah ahih hang amau kiang ah vapai leng nak thunop lua uh himai.\nElzen aa ulenau bang aa kiho thei cihdan hi. Amau bel omdan, khawldan te ah sikan ka neihna hang un Kawlgam ah asang pen mun atung hi ung hong cipah ai ve. Sikan neih ding athupi pen hi.\nTuateh mi minthang pian khat in show khawng akah uh teh silhleten teelsiam ding kisam cih ngaihsut pia nuam ingh. Stage tung khawng ah hineknak lo ding silhdan tendan siam ding kisam sang ingh.\nMandalay, Dynasty Hotel ah university sangnaupang pawlkhat in hong interview in ah hih na kizep dan pen koi pan hiam, Korea pan hiam, kua hong ngaihsut piakna tawh hih bang style hong phuang khia na hiam? Cih dan hong dong uh in tua leh “style sih mah star phyit mae” cih album khat hong bawl ve bangbang hileh tha hong pia nung ahong cih uhteh ken zong tua aki hawmkhia ding khui kong bawl khiat hi.\nKa style pen deih lua uh ahihciang aa hong munuam uh a ong pai dan uhai ve hehehe (nui ngeingai). Ei mi lasa pawl khatte in ei tawh kilawm ding ei tawh kituak ding ih silh theih ding thupi cih ngaihsut pia nuam ingh. Stage tung ah lasa ding aa din khawng ciang pawlkhat in u Thangpaa zu dawn oo, beer dawn oo, na hantuam nading hong cithei hi. Kei hite dawnlo aa stage kah ngamlo ding ka hileh kah kei ning ei cipah kai ve. Ken tei sinsen mah aa stage tung kah mah nuamsa ingh. Ken bel tuadan aa hangsan nading in zu dawn kullo thunget ding hi ci ingh.\nHih interview nong bawl uh ka lungdam lua hi. Ih mite ka ngaihsut piaknop tampi tak omlua hi. Yangon ah pawlpi pawlkhat te in u Thangpaa khangnote tha hong pia ve, tua le Innsein LST sang aa te in zong hongsam, kei lah man mahmah lo ka late edit in ka lamal te pawl khat lah laih kik zel in cih bang tawh pai manlo e. Tua hi in hong kisap hang a hun-awng neilo kaih ciang aa ka pai manlohna te hih Journal te tung tawn in hong thum ingh.\nNa khat peuhpeuh ih vaihawm teh thungen ding. Ih mi te aading ahi thei bangbang hih sak ding athupi hi. Ka cih teh ei mi sungah mi minthang te tawh liangko kikim ding khat le nih ih om hangin omdan khawldan sikan ih neihloh man in mi akidem zolo aitam ci ingh. Hi Kawlgam tualsuak minam sungah ei khamtung mite diakdiak pen lasa kitam mahmah hi. Ih aw zong hoih thei, tawmcik omdan khawldan ih siamloh man leh minnei pian leng Pasian i nungngat pahpah hangin thupha sawt khomlo ihi tam ci ingh.\nZingsol: Mipawlkhat (adiak diak khangnote)in akipuah dan vam mahmah in abang hang limlak (actor) semlo ahia? ci in hong kidong thei zel in, hih tawh kisai in nang i ngaihsutna hong gen ve.\nThangpaa: Hi tawh kisai in limlak lam pen lunglut mah ing. Journal khawng ah advertise ding in hong kisap leh sep sawm mah ing.\nZingsol: La tawh kisai bang hun ciang, koi mun ciang (gtn professional taktak dong) sep ding ngaihsun na hia nong gen thei dia?\nThangpaa: Yangon ah inn khat nei in ka kituah ding vai zong ka tapa India aa M.div kah pa hong ciah leh ki kum ding aci hing. Tedim ah hih ka saibawl zawh pen 2015, Jan 2 ni ciang kum 25 cing ding hita in ka kizoppih te in lah hong phallo in u Thangpaa aw pai kei in ko ahithei bang in hiah hong panpih nung ci in ningkum bang amau zong khui 10 tek hong laksak in khawng pah lel e. Ka cihnopna ah hi vanzuak nasep nusia ngam keng. Ka mipi te in tha hong ngahsak mahmah ahihman in hih la tawh kisai pen ahi theihzah in ka nuntak sung mipi te hong san lai teng sep ding sawm ing.\nZingsol: La lam ah na paktat deuh kuate khawng ahia?\nThangpaa: Leitungbup ah bel pasal ah Bryan Adam nambat khatna ah deih ing. Numei ah bel Celine Dion bel genvetloh. Ama la “Because you love me” bang sa nuam kik ee PhyuPhyuKyawThein tawh kiho in, aman nasa khin se aih ciang aa. U Thangpaa sa nawndah oo kithuap lua kha inteh adang te telzaw oo hong ci in.\nCeline Dione Leitung bup ah akhatna akipia hi aa Kawlgam ah bang hong pai hileh taisuk vingveng aa a en suk lian ding kai ve. Ama ii performance, a aw power akipan mite’n ah kum 100 dong adem zo omken teh aci uh hi in amah mah deih pen ing ei. Kawlgam ah bel sianggen leng Sai Hti Sai le Saisai Mose deih pen ingh.\nZingsol: Banghang in hih Daw Aung San Su Kyi la phuah na hia? Gamvai lam uk gige na hia?\nThangpaa: Amah la ka atna hang pen leitung ah mi lungsim a ukzo, a lazo numei ah Lady Gaga le Daw Aungsansukyi hong kidem ciang in kei zong Radio ah kangaih kawm Nu Su Kyi in ngah leh hoihsam in cei ci ci ee tua leh azingciang zingsang Radio ka ngaih kik leh Nu Su Kyi in zo ei cih kazak ciang nuamlua in hih tawh kisai in la khat at pah ning cih ngaihsun ing. Tua leh VC Mang kiangah na la-aw khat ka zang thei diam ka cih leh VCMang in na deih bangbang in nazang o hong cih ciang in ken zong zang in “Kabar kah Laysa yah tae Daw AungSanSuKyi” hong gelh khia hing.\nPasian hehpihna tawh hong lawhcing bilbel hi. Nung a hong pai in zong Nu SuKyi ka cih leh Thangpaa hong ci in cikmah aa akimu ngeilo pen hong thei pah aive. Nidang ciang zong hong atsak lai in maw hong ci in ken zong nang aading hipeuh leh ka hih theih bangbang hong huh ning ei cipah ingh.\nHih vai in zong khat vei zan 11:45 pm pawl kalup khitteh phone nambat dawklo khat hong lut in “Nang u Thangpaa na hiam? AungSanSuKyi la at pen Kawlgam lasaim te lak ah nanglo kuamah om nailo hi. Aman Kawlgam aading bang teng sem khin aa nang hih bang in la at sak na hiam? ci in hong kidong ngei hi. Ken zong “Hong gen ning. Amah pen thupi sa ing, pakta ing, deih zong deih ing, zahtak ngiat ingh. Kei pen kua mah ii gamvai party ah zong kihel keng.\nTuateh aman Kawlgam aading na septheihna ding thuneihna arrna neilo ahihman in asemthei lo hi” ci in ken zong na dawng kik e. Tua pen midangte in na thei in Naypyidaw ah thu kisitna cih bang in kigen ngeingai lai. Meltheih te patau in Naypyidaw ah hong kisapna bang vai ahia hong kici kei ee, tua teh hih unicef lam pawl khat bangin hih la hangin Naypyidaw ah hong kisap leh ko zong hong huh nung hong ci kei ee.\nGamvai bel sianggen leng ukvet keng ee. Amau party ka hihloh hang ih gam aading in thupi sa ing, zong pak zong pakta mahmah ing. Numei khat ding in maw. Party lut dingin zong hong kizawn mah ahihang ken bangbang hileh ka lasak le ka sumbawlna tawh kizui in utkeng ei aci mai hi’ng. AungSanSuKyi pen gamvai hilo aa kei ii mimal vai ah zahtak ngiat, paktak ngiat, deih ngiat himai ingh ei.\nZingsol: Tutung aa na Kawlla album pen adang na zola album te sang lawhcing zaw ahihteh hih tawh kisai in nang ii veina (feeling) nong gen thei dia?\nThangpaa: Cimai leng hi bang a kum 46 ka phak zawh hizah aa gualzawhna ka ngah pen Pasian ka neih man hi inteh ci ing. Tua teh sikan ka neih man hi inteh ci ing. Zu lah dawnlo, za lah teplo in Pasian in ka thungetna hong dawng hi inteh ci ing. Sianggen leng Laisiangtho pen Piancil pan Mangmuhna dong nih vei sim khinta ingh.\nNupi nu la bang Yangon NLD zumpi ten thangah lua uh in na kemcing pah uh aive. “Halo Ha” bang zong sakik ding hong kikun in phal kei ingh.\nTua pan Sia Khoi Lam Thang ii hong bawlsak ko pau tawh pen anihveina kipan ta ing. Pasian ka muanna hang le kei le keii sikan ka neihna hang hi ci ing. Bang bang hileh leitung pen lungkhamna tawh ki akidim hi in ah thungen ding, Pasian tawh kizom ding tua hileh lungkhamna teng hong zang pan hi.\nZingsol: Hibang aa Kawlla khui khat hong pian khiat theih nading na bawlna ah bang pen haksa sa pen na hia?\nThangpaa: Ei mah in la-at tua mah hamsa sa pen ing. La hoih ngah ding hamsa sa ing. La-at mah hamsa sa penpen ing. Mideih ding hamsa hi. Dawng 30 ah dawng 10 akideih leh akihat mahmah himai ei. TSKhai bang in ci ee Thangpaa dawng tul bang ka at hang mizat pen tam kei veh aw hong ci ee maw. Pasian hehpihna tawh VCMang ii awkaih le ka aw na kituak in akhui nih aa bang ama awkaih te hel ing. Ci mai leng VCMang ii thupha tawh hi in aman lah ama la aw te phaltak aa hong pia, phaltak aa hong zangsak in amah pen kei aading in ka lawm hoih mahmah khat hi.\nZingsol: Tun la khui ablum 4 bang na bawl nading hita cileng hiciang nasep zawh nading hong tawsawn thu bulpi in hong gen ve.\nThangpaa: “Kiksik kik in” khui a endik (edit) te in Kawlla sa sin ve lawhcing thei ding nai ve hong ci in ken zong kei Kawlpau pen siam kei lua ing ka cih kik leh amau Sai Hti Sai te khawng Kawlla la asak teh akitel hang Kawlpau apau teh kitel hetkei, nang Kawlpau sang zong kitel kei zaw hong cih uh. Tua mahmah in Kawlla khui ka bawl nading tha hong pia ngiat ei.\nZingsol: Hih “Kabar Ka Laysa yah tae Daw AungSanSuKyi” lakhui MTV pen tha na ngah lel hia? Tua leh tu aa anihna ding “Style sih mah Star phyit mae” ee leh MTV koi dan dingin na geel a?\nThangpaa: Amasa bel MTV ka zaihna background pen tawm mah ai ve. Tua anihna bel Camera man te in Pwint kawm inla Sule kim khawng ah kizaih leteh ci in ngahsut hong pia. Pwint pen shooting na tamlua in nong ngakzo diam hong ci in ngakzo nawnlo mai e.\nYangon, Kandawgyi gei ah pawl khat, Tedim ah pawlkhat, tua teh naupangte tawh lam khawm cih khawng, tua teh Yangon RC te ii hong sapna ah Phyuphyukyawthein te pawl tawh ka vasakna te uh zong hel ingh. Yangon khuapi sung ah zaih ding kacih pen phalna siau masa in hong kici mawk in tua mun ah thanem ingh.\nTuhun ciang in Camera kawm man, studio kawm man te nidang bang in haksa lua nawn kei, lakhum ding pen ol mahmah ta hi. Tua ciang Zomi hi’ng ci aa Kawlpau pen simmawh pah ding hilo hi. Kawlgam ah teeng ih hihman in Kawlpau pen ih theihloh a phamawh hi. Tua khit teh ih theihzawh leh mangpau zong theih ding hi. Mangla khawng mah tawh leitung bup akiminthang zo ding hipan hi.\nZingsol: Zingsol Journal tungtawn in nang tha hong pia na mipi te tung ah bang vaikhak nuam na hiam?\nThangpaa: Lungdam mahmah ing. Tha hong pia toto lai un. Tha hong pia khempeuh zong i biak Pasian in thupha hong pia henla tuateh hih Journal aa suah sak ding aa hong interview no Zingsol tanu te tung ah zong ka lungdam hi.\nHolimna neihpih Zingsol tanu;\nDr. Nang Khan Lian\nSia Peter En Lam Suum (Zingsol)\nPrevious: Topa’ nitak ann\nNext: Solkha tang nuai ah Tedim khuapi (11) ~ Hau Za Cin


url: =(CD) Khruangbin & Leon Bridges - Texas Moon EP - Dead Dog Records\n(CD) Khruangbin & Leon Bridges - Texas Moon EP\nHome / (CD) Khruangbin & Leon Bridges - Texas Moon EP\n(CD) Leon Bridges - Good Thing\n(CD) Khruangbin & Leon Bridges - Texas Sun EP\n(CD) Khruangbin - Mordechai\nLate Night Tales (CD) Khruangbin - Late Night Tales\n(CD) Khruangbin - Late Night Tales\nSingle disc in standard Jewel Box, w/ 24 page insert booklet. Due July 23rd.\n(CD) Leon Bridges - Gold-Diggers Sound


url: =In-person: Caminemos (Let's Hike) Mangini Ranch! -\nIn-person: Caminemos (Let’s Hike) Mangini Ranch!\nFriday, August 13 @ 5:30 am - 7:30 pm\nPlanning for People and Nature at Tunitas Creek Beach »


url: =Zomi nam lamkhiatna ah khotang kipawlna i thu pitna ~ Tual Khan Suan :: ZOMI DAILY\nposted on 30 October 2016 at 11:16 am Lomkholna: Article, Politics, Tualkhansuan\nI Zogam sungah khuate, a diak in Kawlgam sung, i et ciangin mipi kikaih khopna ding mun Community Hall omna khua omlo (a om leh zong tam hetlo) hi. Hausa le thunei vaihawm te’n zong mipi sam khawm in khuasung hoih zawkna ding thu kuppih in vaihawmna tamlo hi. Mipi a ding a nasep sawm na pi in mipite’n bang kisem ding cih i theihloh leh mipi tawh thu kikupna a om loh pen hun sawtpi pek pan hita hi.Mipi tawh thu kikupna ding mun khat na-ngawn khua sim i a neihloh pen mipi lo tawh thuneite bek in vaihawm hi, cih hong lak hi.\nHih bang a thu neite bek in gamvai, minam vai, khuasung vai ah mipi thu ngailo a, i sep ziauziau pen Zomite paidan leh vaihawm zia hilo hi. Kawlgam sungah galkap kumpi hong uk a kipan mipi thudot in hong neih nawnloh uh ciangin Zomite khua sungah zong thunei vaihawmte in mipi thu ngai nawnlo hi zaw hi. Kawl leh Zomi kigawm in gam khat i sat (phuh) ma hun in hausa te’n khuasung vai ah thudot upa nei uh a, thu leh la pen “Hausa Upa” tawh vaihawm khawm uhhi. Mipi lampan in zong, khuasung ah “Nungak le Tangval” kipawlna om a, khua sung a “cimawh meigong leh tagahte” huhna pia uhhi. A beisa hun lai in i Zogam khuasung ah “Hausa Upa Vaihawm” ten ukna thu neihna a neih bangun, “cimawh donghu” na sepnate ah a huh dingin “Nungak Tangval Kipawlna” in tavuan la in, na sem khawm uhhi. Dai kilkal a meigong tagahte, inn ma, lo ma a zolo mite pen khuasung kipawlna in “tha pia” in huhna nei uhhi. Tua hangin khuasung pen nuam kisa in mi khempeuh in nuntakna nei thei hi.\nTu hun ciangin, gam ki-ukna hoih loh hang tawh, na khempeuh kumpi sep ding bek leh, kumpi uliante mahmah in zong a mau bek septheih sa in vann uhhi. Hausa upa le thu neihna nei vaihawm ulian ten zong Kumpi lam tawh kituah ding bek en uh a, mipi thu ngailo, enlo uhhi. Khuasung cimawh donghu nasem ding “Nungak Tangval Kipawlna” zong thupi sak nawnlo uhhi. Cimawh donghu nasep pen ki masak lo a hih manin khuasungah thuneite bek in nuamsa in mipi nautang a dingin khuasung pen nop zo nawnlo hi.\nZomi leh Zogam khantohna ding, minam sungah kilemna leh mipi vaihawmna a kip semsemna in a kisam a hi, Khotang kipawlna (civil society) tawh kisai thu khen thum in en in kikum ni.\nKhen masa in: Galkap kumpi uk hun ma in Zomite sungah khotang kipawlna (civil society) leh nasep hoih pawl khat.\nKhen Nihna ah: Kawlgam ah Gen. Ne Win leh galkap kumpi uk hun sung in Zomite khotang kipawlna (civil society)\nKhen Thumna ah: Mipi vaihawmna (Democracy) a zungkipna ding khotang kipawlna (civil society) thupitna leh a sep theihte\nI pu leh pa (A beisa hun a) ki-uk zia leh khuasung vaihawm zia:\nThu kong honna sungah i gen bang in, Zomite pen thupi thuneu ah thu kidong tangtang minam i hihi. Hausa Upa thunei te’n zong mipite deihlo in a mau thu bek tawh vaihawm ziau lo uhhi. Khuasung vai, ki-ukna vai a hi zongin, gualnopna leh ngeina vai ah zong mipi tawh kizom in vai hawm uhhi. Kham (Singtang) lo kho mi i hih bangin kum sim a lo ma thak ding a kipan Hausa leh mipi kikum in na gel ciatciat uh hi. Tua bek hilo in, ngeina pawi (Khuado pawi) bawl hun ding, dawi thoih ni leh hun ding (Khuasiam pawi) cih bangte ah zong Hausa pa bek in thu khensak ziau lo hi. Khuasung mipi khempeuh man kim hun pen ding cih bangin na gel uh a hih manin tu ni ciang dong, i Zo ngeina pawite in a ni ciangtan (date fixed) omlo hi. Khuanu khuapa tungah kinga zaw hi.\nTua mah bangin khuanu khuapa in zong Hausa Upa tawh lo in na semlo uhhi. Hausa upa phalloh in “sing tawn khat, gua pum khat” zong phuk lo uhhi. Mipi in zong Hausate nasep huhna leh khuanu khuapa nopsakna dingin “Nungak Tangval Kipawlna” nei uh a, tua pen ” Lawm” a ci zong om in, khuasung tangval teng mun khat ah giak khawm uhhi. Tua “Lawm” tangvalte giahna pen mun pawl khat ah “Zawlbuk” ki ci a, Nungak hel thei tangval leh ta nei nailo Papi khempeuh tua mun ah giak uh hi. “Lawm” tangvalte giahna mun pan in khuasung vai thukin (emergency) khat peuh, khuasung bitna (security) tawh kisai khatpeuh tangval ngal hat ten van uhhi. Hih “Lawm” pen i pu i pate hun lai a civil society hoih mahmah khat a hihi. Lawm tangvalte giahna pan in khuasung ah cimawh beidong, inn ma lo ma a zolo, huh ding a kilawm te huh ding, khuasung khantohna ding, khua zang i tui nek lui khuk hahsiang ding leh khuanu khuapa vanzat khempeuh zuuntoh ding kigeel mun a hihi. I ngeina lui “Lawm” in Hausate sep phakloh mipi phattuamna ding tampi sem zo a hih manin khuasung nuam sak hi. Hausa te leh Lawm kipawl khawm in na a sem ngei Zomite i hihi.\nKhen nihna ah:\nGen. Ne Win leh Galkap kumpi khutsung in Zomite khuatang nuntakzia:\nAlagappa in “Civil Society in Asia” cih a lai gelhna sungah, ukcip kumpi (dictator/ authoritarian) nuai a zung kha civil society nam thum in na khen hi. Tuate in Upadi tawh kituahsakna (legitimate), thu neihna nuai ah koihna (control) leh khaalcipna (repress) te a hihi. Kawlgam sunga om civil society pen khaalcipna (repress) nam sungah na koih hi. 1962 kum Gen. Ne Win in gambup thu neihna a suh khit a kipan National Solidarity Acts puang khia a, Mahsahlah (BSPP) party lo party dang om sak nawnlo hi. Kumpi ten, civil society khempeuh zong phiat mai uh a hih manin tua mun awng a hu ding pen kumpi makaih civil society khat phuat kul hi. Nasem (worker), lo kho (peasants), khangno (youth), galkap lui (veterans), lai lam nasem (literary workers), khutsiam silbawl nasem (artistic performer) cih bangin a suakta civil society munah hong thun uhhi. Khangnote pen ေတဇ လူငယ္၊ လမ္းစဥ္လူငယ္၊ ေရွ့ေဆာင္လူငယ္ cih bangin ut leh utloh tawh kisai lo in, khangno kipawlna sungah lut sak uhhi. 1990 kum khit ciangin SLORC in USDA hong bawl leuleu a hih manin, Galkap kumpi uk hun khempeuh Kawlgam sungah civil society pen Joseph Steinberg kammal kawm le’ng “Kithat” hi.\nKumpi vaihawmte gakcip luatna hangin i gamsungah mipil mihau leh suakta taka kiphuh khia khuatang kipawlna (modern civil society) in zung khazo lo in si mang hi. Zo ngeina a ki lai natna leh huhna kipiate na ngawn mang cip hi. Tua a hih manin Traditional civil society (biakna bulphuh khotang kipawlna) tha hat mahmah hi. Tagah kepna, sang honna cih bangin kumpi thanemnate awnghu dingin biakna bek pansan in kinei hi. Zomite, a diakin Christian i hih manin biakna tungtawn in cimawh huhna, khantohna ding sepna, leh pilna sang honnate ki nei hi. Limtak in enleng i khuatang kipawlna pen biakna kipawlna tawh kinahvawh in kikhen thei nawnlo hi. Mipi vai, nasepna khempeuh ah biakna pawlpite kipeng sak thei nawnlo hi. Biakna makaite in zong tua nasepte a mau bek sep ding mah sa kha thei uhhi. Khantohna ding huhna sum, leh a dang huhna khempeuh biakna pawlpi tungtawn bek in kisep sawm a, Community nasep khempeuh zong biaknate sep ding bek mah i sa hi. Hih pen i gam sungah civil society in zung kip a khak nailohna leh a kisapna kilat na khat zong a hi hi.\nMipi vaihawmna zungkipna dingin civil society panmun leh sep theih thute:\nHih mun ah civil society i gen ciangin Kumpi tawh kinahvawhlo, a suakta leh kipumpiak (voluntary) kipawlna, pawlkhatte kumpi kiang pan huhna ngahlo a, a mau leh a mau kito delh kipawlna khempeuh a ci nuam i hihi. Tuate sungah, khuasung khantohna ding nasem pawl, college sangnau pangte kipawlna, thu zakna (mass media), pilna nei thu ngaihsunte (think tank groups), leh nopna dahna kipawlna a kipan biakna kipawlna dong huam sak nuam hang.\nCivil society in zung thuk a khak theihna dingin kipawlna khatpeuh in kumpi thukhun, paiziate a zuih kul zel kawikawi hi. Tua banah mimal i vaang leh tanvo (individual rights and dignity), kipawlna dangte i tanvo leh a muhdante zong zahtak sak kul hi. Khuatang kipawlna in kibatlohna ah kitelsiamna leh a tamzaw thu zahtaksiamna zong neih kul hi.\nKhotang kipawlna pen kumpi thuneite tawh khut kilen in na a sep hangin, suakta tak a, a tangdin ding kisam zaw hi. Gam thu neihna (political power) pen ngahna ding hanciam masa lo ding hi.\nKhat veivei, gam kikhel hun laitak in, khuatang kipawlna pawlkhat in mipite nuntakna leh ngaihsutna deih bangin hei-ut thei hi. Tua bang kipawlnate in ngaihsutna kibatlohna hangin midangte tanvo zahtaksak lo bek hilo in, kitelsiamna neilo uhhi. Kipawlna pawlkhat leuleu in lah gamsung a thu neihna ngahna dingin political party or movement bek thupi sak uh hi. Tua bang kipawlna pen khuatang kipawlna huangsung in huam lo a, Democracy lamkhiatna dingin zong piak khiatna neilo hi.\nTua a hih leh, a suakta, kipum piak, thu khun zui, kiteelsiamna nei, mipi bulphuh khuatang kipawlna pen bangci kep cingin, bang teng sem ding hiam?\nA masa pen leh a thupi pen in, khotang kipawlna (civil society) i ma panna tawh gambup makaite thu neihna, vaihawmnate ciangtan sak in mipi hoih zawkna ding lam ah heek (control) thei hi. Democracy gamah kumpite vaihawmna pen a tha khauh ding leh thuneihna lianpi tawh a vaihawm ding uh kisam hi. A hizongin, gamkhat peuh pen ukcip kumpi khut nuai ah sawt a om luat ciangin political makai leh kumpi uliante thu neihna pen etcik ding, sulzuih ding (monitor) leh kangkik (restrain) theihna ding lampi zon kisam hi. Khotang kipawlna makai ten in Kumpi uliante thuneihna zatzia etcik kul hi. Thu neihna khengval a zatna a om leh mipi tungah tangko thei hi. A diak in thu leh la kicing ngahna ding, thu kizakna suahtakna ding, golhguk nekna dalna ding tawh kisai thukhun kician neih dingin mipi pansan in kumpi te heel (lobby) ding kisam hi.\nKhotang kipawlna septheih a thupi nihna in, kumpi uliante golhguk nekna teng pulak khia in a thuman kumpi kilam khiat ding ngetna bawl thei hi. A thumanlo a, a guta mite gawtna ding Upadi a om hangin khotang kipawlna (civil society) panpihna om kei leh a thubun in lawhcinna ding hattuam sak (effective) zolo hi.\nKhuatang kipawlna i na sep theih a thumna in, “gam leh minam vai ah ki helna leh uukna” sangkhanna ding mapang thei hi. Khotang kipawlna in Democracy gamsung a kingah thei tanvo (rights), mawhpuaknate sinsakna leh kitelna ah vote (မဲ) zonna kamciamte ngai in vote pia dingin hanthon thei hi. Tua bek hilo in, khotang kipawlna in gam mikhat leh khat kikal ah nasep khop siamna ding, tangpi tangta vaibuai ah kipanpihna ding, mipi tawh kisai thute ah ngaihsutna leh muhna pulak khiatna tawh zong nasem thei hi.\nA lina ah, khotang kipawlna in democracy paizia leh thuguipi khantohna ding panla thei hi. A diak in, khat leh khat kikal ah kitelsiamna, thutang pek a mittaw sialkhau let lohna ding, gatang kaihna (compromise) bawl theih zia ding, ei muhdan tawh kituak lo thute ah kizahtak sak siam ding cih bangin na sem thei hi. Hih thute in zung thuk a khak kei leh democracy pen kiplo hi. Hih thuguipite pen kihilh ciang bek tawh ki ngah zolo a, sinna leh zatna tungtawn a kingah thei bek thute a hihi.\nA ngana ah, khotang kipawlnate in democracy gamsung ah gammi hoih, nam leh minam hoih khat suahna dingin siamsinna tungtawn in mapang thei hi. Galkap kumpi ukna sunga sawtpi a om minamte a dingin siamsinna sang pen a vekpi in bawl phakkik ding kisam hi. Lai sinthute (curriculum) etphat kik ding, sang laibu (textbook) te gelh kik ding leh democracy thu guipi leh manphatnate (principle and value) hilh ding nakpi tak in kitangsam hi. Siamsinna lam (education ministry) a uliante sep theihna zangin ahi zongin, khotang kipawlnate in zong a mau hih theihna lam pan in democracy leh mihing tanvo (human rights) sinsakna bawl kawikawi thei hi.\nA gukna ah, khotang kipawlna pen muhdan tuamtuam, ngaihsutna tuamtuam leh angsung khualna (interest) tuamtuamte kituah khopna mun ahihi. Tua a hih manin khotang kipawlna i dinmun pen mipite phattuamna ding-in (gtn: numei, sangnaupang, lokho mi, nasem mi, siavuante, lawyer te cih a kipan) thu neite vahel (lobby) bawl ding hi. Gambup innpi ah a maute muhna leh thuakna te pulak in uliante zol theih uhhi. Mipi aw pen thunei Uliante’n a zakna ding un nasem thei hi.\nA sagihna in, democracy gam khantoh semna dingin, minam khat, kampau khat leh biakna khat bek bulphuh luat a nasepna pan in a kibanglo, minam, kampau leh biaknate tenkhop zia siam nading panla thei hi. Biakna leh minam kibanglo hita se leh, taangpi kibatna bulphuh in (gentehna: numei, lasiam, nasem, lokho sangnaupang cih bangin) na sepkhop zia ding tha pia thei hi. Minam khat bek, biakna khat bek a ki cihluat na mun ah Democracy in zung kipkha zolo hi. A kibanglo nate a om khop theih ciangin kilawm hi. Pak huan ah pak nam khat bek pak lo in, a vom, a kang, a san, a eng cih bangin a pak ciangin et lawm suak zaw hi.\nA giatna ah, khotang kipawlna in hun thak ah gam makai leh mipi makai ding sinsakna mun a hihi. Khotang kipawlna in mipi vai a thupi sak, mipi a huh ding khang thak makai leh gam makai ding pattah in huhna pia thei hi. Gam tampi ah mipi makai leh gam makai, numei makaite pen khotang kipawlnate panpihna tawh mun a ngah tampi om khin zo hi.\nA kuana ah, khotang kipawlna in mipi kitang sap, mipi vai pen a kisapna bangin tangko khia thei hi. Hih pen mipi thu kizakna pansan bek hilo a, mipi sungah tangkona, ngaihsutna pulakna leh kam kinialna (debate) zangin pulak thei hi. Mipi tawh kisai vai thupi pen parliament ah a kikhensat ma hun in, khak tanna ding panla thei hi.\nA sawmna ah, khotang kipawlna in minam kal buaina, gam sung buaina leh biakna kal buainate vensakna dingin huhna leh panpihna pia thei hi. Sinsakna (training) zangin khangnote, minam kal buainate siansak zia ding sinsak in mapang thei hi. Sepkhopna leh kiholimna tungtawn in buainate vengsak na ding huh thei hi.\nA sawm leh khatna ah, khotang kipawlna in gambup kitelna ah thu man leh thutang tawh na a kisep leh sep loh encik thei hi. Party tawh kizop loh ding kisam a, kitelna munte ah thu man leh thu tangtawh na a kisep leh seploh et cik pen gam hoihna dingin thupi mahmah hi. Democracy gam thak ah, hih bangin ekcikna a om kei leh kitelna pen khemna leh zuautatna tawh nasepna tam mahmah hi.\nKhotang kipawlna (civil society) pen kumpi tawh kilemlo ding, kumpite nasep khempeuh gensia, langpan ding cihna hilo hi. Kumpi lampan zong tua bang a muh ding hilo hi. Kumpi i nasep ding a huh, leh mipite kisapna a gen kipawlna a hihi. Minam khat sungah mipi a ding na sem, palai sem ding a om kei leh gam hoih ngeilo hi. Zomi te ngeina ah “Lawm” kipawlna bangin i gam ah zong thu neite leh mipite kikal ah na hoih sem ding kisam hi. Mipite kisapna teng thu nei kumpite tungah a gen ding, mipite hoihna ding kumpite tanga nasem ding kisam hi. Khotang kipawlna in i gam leh minam sungah zung thuk hong khak zawh tak ciangin a beisa hun a i neih ngei Hausa leh mipi thu kikup khopna, ukna nei vaihawmte leh ukna thuak tangpi tangta kikal ah kitelsiamna hong om ding a, i gam hong khangto sak ding hi.\nPrevious: Milan pan Singapore azuanding vanleng khat aset kisia ~ ZD\nNext: D.C Area pan Sihkohna leh Dahpihna -Mangpha Nu Lun Cing


url: =Lungdam kohna leh Huhngetna ~ Lia Hoih Kim :: ZOMI DAILY\nposted on 8 September 2016 at 7:20 am UTC+9:30 Lomkholna: News, Zomi\nKong it Zomi sanggam te aw,\nNuntakna hu ongpia a, ong kem den i biak Topa’ min in kong hopih masa hi. Tuma kal 2 hun lai in Pa Go Cin Kham (Haupi khua) leh Nu Man Khan Cing (Tauleng khua) te tanu Lia Kap Sian Hoih Kim in a Lungtang vangin ki-at kul ding cih thu kong zasak khini zo hi. Tua kong zaksak ni a kipan in Zomi a kuama ciat in lunghihmawhna leh veina tek tawh thu hong nget sakin, tua bek hilo in a sumtang mahmah in zong itna nong lahna te uh hangin nakpi in ka lung a dam hi. Tuni ciang dong paypal pan ongkikhak $570 cingta hi. Tua lo Malaysia sung pan, Singapore pan Khazih sungah unau te in nong itna te uh ka muh ciangin lamet ngamloh zah phial in nong huhna te uh hangin nakpi in ka lung uh dam hi. Tu lianin RM 35000 val bagn kingah ta hi.\nLia Hoih Kim pen a thu ka zakcil lian in Kajang zato ah a nu tawh om uh a, siavuan te in ki-at ding a gelsak hun in sum om nailo ahih manin a hun hong kipelh mawk hi. Tua kawmkal leh amah zong tampi hong nuamtuam in, a cisa den pen zong hongkiam zaw ahih manin Siavuan te in na discharge kik phot uh a, ki-at hun ding a lem hun ah kizaksak kik dingin na ki vaikhak uh hi. Tu in a inn uh ah om phot uh a, a baawlding siavuante lem hun ciang in Zato pai kik ding hong suak hi.\nTu-a dinmun lian tawh sum pen cing zo nai hetlo mawk ahih manin nakpi in kilungkham lai hi. July 22 ni panin Kajang zato a lupna uh zong RM20600 bang ong val ziau mawk ahih manin, ki-at kibawl nang pen a sum ding lem zo nailo lai hi. I biak Topa in ki bawl kullo in dam siangthona ong piakna ding thungetna ah nong na phawk pih ciat un. Muanlahna hilo a, muan luatna hi zaw hi.\nLia Hoih Kim natna pen a suah zawh kha 2 khit ciangin a lungtang ah 3.2mm a vang om a, tua a vang pen huk kik kisam hi. An pen a kam pan ne theilo in a nak panin hose/pipe tawh kipia hi. A kisam zah huih dik zo lo ahhih manin Oxygen kipia hi.\nTua hi in at kul se lo a, damna ong ngah ding Topa’ khut sung ahih manin thugnetna ah hong phawk pih ciat un. Huhna ongpia nuam, honog huh zo ding te in hih Paypal panin ong khak thei hi uh teh. https://www.paypal.com\nNB: Kei pen Lia Kap Sian Hoih Kim tawh kisai in veina leh itna tawh huhna a ngetsak bek ka hi a, Khazih sungah ka nau hi leuleu hi. Kei laigelh a umlah te in hih phone nambat te ah hoih tak leh suakta tak in kidong thei hi.\nCing Boih (Hoih Kim’ Nu) +601139574492\nVungpi (Hoih Kim’ Nuno) +60182641960, +60163531772, +60173588100\nPrevious: Politician (နိုုင္ငံေရးသမား) ~ Pu Zokhai\nNext: Kapteel khua-a thupiang hangin tutmun lunggeel ~ Thang Khan Lian\nChristian Hymn te’ tangthu: Itna Nuam Aw!


url: =US gamsung khualzinna pawlkhat – 77 :: ZOMI DAILY\nposted on 19 March 2016 at 8:00 am Lomkholna: Article, Awnzapau\nGraceland Elvis Presley Museum\nTua ni lam tawntungah khuapha lo in meikai in guah zu sim nuknuk hi. USA ah khuapi kimah a koih hamtang uh khualzin gamvak zin leh leengte theihnop teng dottheihna, Tourist Information Center ah ka paipah uh a, ka tun uh ciangin Elvis Presley Statue leh BB King Statue in a zum innsungah a golpi takin nong na dawntuah pah hi. Tuate mai ah maan ka kila pah hi.\nTua pan paikhia in Graceland kici Elvis Museum omna huangpi ka tung uhhi. Tung limmah letmat lei dingin ka kigual pah uh a, tua lai ah bus khatta tawh hong nawnin lampi langkhat lam a gal khat lam ah hong paipih hi. A sung a athu ala teng kigenna Audio Tour hong thohsak pahin ih tuntunna ii nambat tawh kituakin meek peuh leng athu teng hong gen pahpah hi.\nAnu apa lupna, a lengla khan, a anbuk, a annekna khan, music room cih a kipan leh a vanzat khempeuh kilak hi. Ahi zongin inntung khan a ama lupna khan pen a sih a kipan mi honpi kuamah lutsak lo hi. Asihna a kisilna buk zong kuamah lutsak lo hi. A puansilh a niikten teng uh zong kilak hi. A letsong ngahna Awards and Trophyte inn khan khat ah atuam in kilak hi. Elvis Presley ngah kham (gold) leh platinum album ngah khempeuhte 80ft a sau innkhan khat ah kigual demdamin kilak ngelhngalh hi.\nA lamdang bilbel khat ah a sungah maan zaih ding phal lo hi. Mun khatah Meditation Gardens ci in amah, anu leh apa leh a pi kiphumna om hi. Tua lai ah a mit ngei lo mei kuangsak hi. Tu dong mah in nisim in a mah a phawk a, a paiten paak hoih nono pua in a han gei ah koih tangtang uhhi. Grace Land huang bup pen zai mahmah a, a sakolkhawina huan leh sakol giahna buk (ranch) ding zong kicingtak in om hi.\nNikita Khrushchev leh Junichiro Koizumi te’ Va Hawh\nAmerica ah mihau mizawng minam deidanna omsak lo in, mi mawkmawk mi mengkeng mi menmen khat in hanciamin ama siamna akivakhna tawh sum zong paai zong thei hi. Zawng tah minam neu hi tah ci in kuamah in simmawh bawlin nawlkhin thei lo in khaktan sawm lo uh hi. Tua bang a kikhaktan mawkmawk ding USA upadi in phal peuhmah lo hi. Tua ahih manin mizawng mahmah hihna pan mihau mahmah a suahtheihna thu Communist gamte lak nuam ahih manin 1950 kumlai in United Soviet Socialist Republic (USSR) ahih keh a tom in Soviet Union Chairman pipa Nikita Khrushchev sam in tua lai ah va hawh pih ngei hi.\nJapante Prime Minister Junichiro Koizumi zong June 30, 2006 ni in President George W Bush tawh kikhawl in va pha ngei hi. Amah pen Elvis Presley a deih mahmah ngiat khat ahih manin a tenna a sihna phual a va pha hamtang nuam mah ahihi. Ko pai lai zongin tourist a tam zaw nupi papi te pen kei gual pan kei sang a hamzaw pian vive kitam muh hi.\nLetmat zuakna lamah a vanleeng nih kikoih a, a tanu minzui a, a phuak Lisa Marie kici Convair 880 khat leh Hound Dog II kici Lockheed JetStar khat om hi. A mawtaw zatte lakah Elvis’ Pink Cadillac kici zong vanleeng koih na tawh kigamla lo in kikoih hi. A vanleeng sungte ih etnop leh letmat lei limtak in aman a tuamtuam in ciangtan a kilei thei pah hi. A vanleng sung pen ama aituam zat ding ahih mah bangin, lupna ding akipan, nuamtak a ut hithiat bang a om theih nadingin ama deih bang aa kibawl kithuah vive ahihi.\nNidang 9/11 masiah kum khat in mi hong pai 700,000 bang hina pi’n tua nung zawh ciangin 600,000 ah kiamsuk hi. Tun Graceland pen ahoih semsem ding a thalawphuai semsem dingin 2009 akipan puahphat sawm hi. Tua huangsung teng mahah 500 Room Luxury Hotel leh Convention Center zong lamthuah sawm hi. Floor Area 80,000 square ft Visitor’s Center zong lamh beh sawm lailai hi.\nLocation 3764 Elvis Presley Blvd, Memphis, Tennessee\nArea 13588 acres\nAdded to NRHP November 7, 1991\nDesignated NHL March 27, 2006\nBorn on January 8,1935\n**NRHP – National Register of Historic Place\n**NHL – National Historic Landmark\nPrevious: Mi Ta Ding Paaisak (Surrogacy) ~ Hau Za Cin\nNext: ZAM Thupuak :: 20 March 2016


url: =KUM THAK THUPHA, KUMTHAK TAANGTHU. - Laibu Saal\nHome > Thuluui/Articles > KUM THAK THUPHA, KUMTHAK TAANGTHU.\nKUM THAK THUPHA, KUMTHAK TAANGTHU.\nCaesar in Calendar thak hong bawl ciang in Sosigenes a kici Alexandrian aksi lam mipil ( astronomer) tawh hong bawl khawm hi. Sosigenes in Caesar kiang ah Lunar cycle a zuih uh pen hemkhia sitset in Egytian te zat mah bang in Solar year kici leitung in ni(sun) vial khat a kimvel zawh tan hun pen hong zang sak hi. Tua bang a solar year hong zuih uh ciang in a tuat uh teh kum khat in ni 365 leh ¼ ni hong suah in tua khit teh Caesar in ni 67 pen BC 45 kum ah hong behlap in BC 46 pen March kha a a kipat tang in January ni 1 ni in hong kipansak hi. Tua ciang in kum 4 hal sim in February kha sung ah ni 1 behlap na ding in thupia hi.. Tua bang in hong bawl ciang in a Calendar bawl pen ama ngaihsutna tawh ki tuak in hong pai khial nawnlo hi. BC 44 kum in a ki that ma deuh in Quintilis kha pen Julius(July) ci in a ma min tap in hong khek hi. Tua khit ciang in ama za laih pa min tap in Sextilis pen Augustus(August) ci in hong ki laih leuleu hi.\nHih thubuai pen Roman pawlpi te'n hong thei ciang in 1570s kum in Pope Gregory XIII in Jesuit vanlam siam khat ahi Christopher Clavius kiang ah Calendar thak bawl ding in hong sawl hi. 1582 kum in Gregorian Calendar pen hong kizang in tua kum mah in ni 10 hong hemkhia uh hi. Kum 400 sial in tua kum lak ah kum 1 pen leap year hi ding hi cih thu hong pia hi. Tua hun a kipan in mun tuamtuam a mi te in January ni 1 ni pen man tak in Kum Thak in hong zang thei ta hi.\nNorway leh Sweden lamah bel buh leh almond gah hel in ne uh hi. Netherland, Mexico leh Greek gamte ah bel kutbulh kual bang a kibawl cake leh moh tuamtuam te bawl uh hi.\nItem Reviewed: KUM THAK THUPHA, KUMTHAK TAANGTHU. Description: Rating: 5 Reviewed By: cinpuzomi